**№17 ЖАЛПЫ ОРТА БІЛІМ БЕРУ САРАЛАП ОҚЫТАТЫН БЕЙІНДІK МЕКТЕБІ**

****

**9-сыныптарға арналған эссе жинағы**

**Құрастырған: Г.М.Ниязбекова**

**Павлодар, 2024ж**

**Аңдатпа**

Эссе жазу оқушылар үшін жаңа формат болғандықтан 9-11-сынып оқушыларының эссе жайындағы түсініктерін тереңдетіп қана қоймай, оқушылардың эссе жазу машықтарының жетілуіне ықпал ету.

Мұғалім оқушыларға бағдарлама бойынша өтілген тақырыптар негізінде эссе жазғыза отырып, сыни ойын жетілдіреді, ұстанымын дәлелді бекіту үшін жан-жақты білім береді, шығармашылық қабілетін шыңдайды.

**Аннотация**

Поскольку написание эссе является новым форматом для учащихся, необходимо не только углубить понимание эссе учащихся 9-11 классов, но и способствовать совершенствованию навыков написания эссе учащимися.

Учитель совершенствует критическую игру, давая учащимся эссе на основе пройденных по программе тем, дает всесторонние знания для аргументированного закрепления позиции, развивает творческие способности.

**Annotation**

Since Essay writing is a new format for students, it is necessary not only to deepen the understanding of essays of students in grades 9-11, but also to contribute to the improvement of essay writing skills by students.

The teacher improves the critical game by giving students essays based on the topics covered in the program, gives comprehensive knowledge for reasoned consolidation of the position, develops creative abilities.

**Түсінік хат**

Қазақстан Республикасы Білім және ғылым министрінің 2021 жылғы 5 мамырдағы № 203 бұйрығы. Қазақстан Республикасының Әділет министрлігінде 2021 жылғы 6 мамырда № 22703 болып тіркелді. 9 (10) сынып білім алушылары үшін санитарлық талаптарды сақтай отырып:

1) қазақ/орыс/өзбек/ұйғыр/тәжік тілі (оқыту тілі) бойынша эссе нысанында жазбаша емтихан, гуманитарлық цикл пәндерін тереңдетіп оқытатын мектептер үшін жазбаша жұмыс (мақала, әңгіме, эссе) 9– (10)-сынып оқушылары үшін қазақ тілі мен әдебиеті пәнінен эссе жазу міндеттелді. Эссе жазу оқушылар үшін жаңа формат болғандықтан 9-11-сынып оқушыларының эссе жайындағы түсініктерін тереңдетіп қана қоймай, оқушылардың эссе жазу машықтарының жетілуіне ықпал ету.

Мұғалім оқушыларға бағдарлама бойынша өтілген тақырыптар негізінде эссе жазғыза отырып, сыни ойын жетілдіреді, ұстанымын дәлелді бекіту үшін жан-жақты білім береді, шығармашылық қабілетін шыңдайды.

**Әдістемелік құралды құрастырудың өзектілігі:**

Әр оқушының эссе термині, түрлері, құрылымы, ерекшелігі және талаптарын терең түсінуіне мүмкіндіктер туғызылады;

Сабақтас оқу пәндерін тереңдетілген түрде оқытуға немесе таңдалған пәндер бойынша қорытынды аттестацияны тапсыру (эссе жазу) үшін қосымша дайындық жүргізуге мүмкіндік береді.

**Бағдарламалық материалдың ерекшеліктері:**

Оқушылардың эссе мен шығарманың өзіндік ерекшеліктерін түсініп, бір-бірінен айқын ажырата алуы – аса маңызды қажеттілік. Шығарма да, эссе де әдеби жанр, олардың қайнар көздері ортақ, тақырыптары ұқсас болғанмен, мақсаттары, құрылысы, бағыты, тілдік қолданысы, стилі әр түрлі. Бағдарлама арқылы оқушылардың эссе түріне қарай жазу стилін сақтауына, ой жүйесінің бірізділігін сақтаудағы сөз оралымдарын тиімді қолдануына, шығармашылық жазбаларда сөздік қорының молаюына, талдау жұмыстарында қажетті термин сөздерді тиімді қолдануына жол ашылмақ.

**Мақсаты:**

Сыни ойы жетілген, эссе талаптарын меңгерген шығармашыл тұлға қалыптастыру.

**Міндеттері:**

* оқушылардың шығармашылығын арттырып, ой - өрісін кеңейту;
* тәжірибелік дағдысын дамытып, кәсіпке бағдарлау;
* жалпы сөйлеу мәдениетін, сөздік қорын байыту;
* теориялық білімін тереңдету;
* көркем сөз нормаларын меңгерту;
* эссе жазу машықтарын жетілдіру.

**Болжам**

Мұғалімдер қазақ тілі мен әдебиетін теориялық және практикалық жағынан меңгерту барысында оқушылардың сөйлеу мәдениетін жетілдіреді, тіл байлығын арттырады, сөздік қорларын молаюына ықпал жасайды. Оқушылардың әдеби тіл нормаларын сақтап сөйлеуге, эссе, ойтолғау жазуын дамытады.

**Күтілетін нәтиже**

Тілдің жалпы адамзаттың құндылық ретіндегі рөлін түсінеді, білімдері тиянақты, дара тұлға тәрбиеленіп шығады.

**Алғы сөз**

Жаңа заманда жаңаша оқыту, оқушыға сапалы білім, саналы тәрбие беру ол ұстаздардың борышы. Әсіресе оқушылардың жазбаша тілін дамытуын жүзеге асыруға көп көңіл бөліп, әр мұғалім өз сабағына күнделікті дайындалып, ізденіп, өз ісіне жауапкершілікпен қарауы жөн.

Қазақ тілі мен әдебиет пәнін нәтижелі үйрету үшін оның оқыту әдістемесін жетілдіре түсіну-бүгінгі күннің кезек күттірмейтін маңызды мәселесі. Соның ішінде, әсіресе аралас мектептерде орыс тілді ортада баланың ана тіліне тілін жаттықтыру өте күрделі мәселе десем болады. Міне, осыдан келіп, заманымыздың тілек-талабы білім мазмұнын жаңартумен бірге, оны өмір мұқтажына орай дамытып, оқытудың жаңаша әдіс-тәсілдерін қолданудың мүмкіндіктерін арттыруды күн тәртібіне қойып отыр. Осындай, мәні мен маңызы зор өзекті мәселелердің бірі - оқушы тілін дамыту үрдісі. Себебі оқушылардың берілген білімді (оқу тапсырмалары, үйретілген ережелер) саналы түрде ұғынып, ойының дәлдігі, өмірге көзқарасының қалыптасуы, өз бетінше білім алуға дайындығы, басқа ғылым негіздерін меңгеру нәтижелері ана тілінде сөйлеу деңгейіне байланысты. Қазақ тілін оқыту әдістемесінде тіл ұстарту мәселесі нақтылы да жүйелі жүргізілмей, тіл ұстарту мәселесінің өзі де әлі де нақтыланбай, оны жүзеге асырудың бағыттары, жолдары анық белгіленбей, белгілі бір жүйеде қолданылмай жүргендіктен, оқушылардың шығармашылық жазу жұмыстарының т.б. сапасы төмен дәрежеде екендігі соңғы уақытта баспасөз беттерінде жарияланып жүрген мақалаларда айтылып та жүр.

Бұл айғақтар, алдымен, оқушылардың тілін дамытуға байланысты олқылықтардың орын алуымен айқындалса, бір жағынан, тіл дамыту әдістемесіндегі нақтылықты қажет етумен айғақ болады. «Тіл дамыту» мен «Тіл ұстарту» ұғымдарын нақтылап айқындау қажеттігі әдіскер-ғалым Б. Жахинаның айтқандарынан көрінеді. «...Әрі қазақ тілі әдістемесі бойынша дұрыс қалыптаспай келе жатқан, мектеп мұғалімдерінің арасында қиындық келтіріп), әр түрлі ой-жорамал туғызып жүрген «Тіл дамыту» әдістемесіне жүйелілік енгізу үшін «Тіл ұстарту», «Тіл дамыту» деген екі атаумен аталып жүрген екі терминнің өзін, екеуінің де алдына қойып отырған мақсат-мүддесі оқушы тілін дамыту, ойын жазбаша әрі ауызша түде сауатты, көрікті жеткізе білуге үйрету болғандықтан бір ғана атаумен атаса да дұрыс болатын сияқты».

Соңғы кезде білім жүйесіне барлық пәннен эссе жазу еніп жатыр. Мектептерде, жоғары оқу орындарында, мектеп ұстаздары мен тіпті кез келген маман иелеріне эссе жазу талаптары қойылып жатқанын білеміз.

Бұл жинақта эссенің үлгілері берілген, осыған қарап мұғалімдер мен оқушылар эссе жазуға бағыт алуға болады деп ойлаймын.

Жалпы алғанда, эссенің тақырыптары 9-сыныпта қазақ тілі мен қазақ әдебиеті пәндерінде берілген оқу бағдарламасындағы тақырыптар мен мақсаттар негізінде құрастырылды. Мұндағы бір ерекшелік, эссе жазуда тақырыптарға байланысты арнайы ақпараттар берілген. Оқушы сол берілген мәліметтер бойынша өз ойлары мен пікірлерін жазады. Өздеріңізге белгілі эссе деген не? Эссенің түрлері жайлы деректерді барлық ұстаздар жақсы біледі. Қазіргі ғаламтордағы ақпараттар арқылы толық мәліметтер жеткілікті. Сондықтан осы 9- сынып оқушыларының деңгейіне қарап, ақылдаса келе, эссенің бір түріне тоқталуды жөн көрдік. Ол: аргументативті эссе,.

Аргументативті эссенің бір ұтымдылығы ол оқушыны алынған ақпараттар көлемінде өз ойын еркін жеткізеді. Аргументативті эсседе бір мәселе қойылады, соның шешу жолдары аталады. Аргументативті эссе кемінде екі абзацтан тұрады. Кіріспеде мәселе нақтыланады, негізделеді әрі дәлелденеді. Келесі параграфтарда оны шешудің жолдары аталады. 9-сынып тіл мен әдебиет пәні тақырыптарында қойылған мақсаттарға сай келеді.

**Аргументативті эссенің құрылымдары:** кіріспе бөлім, негізгі бөлім қорытынды. Кіріспе бөлім

1. Бірінші параграфта мәселе немесе пікірталас туғызып жүрген мәселе қойылады, сипатталады.

2. Келесі сөйлемдерде мәселенің қалыптасу себептері мен негіздері түсіндіріледі. Солардың ішінде біреуі эссе тақырыбы ретінде ұсынылады.

**Негізгі бөлім**

Негізгі мәселе аталады. Бұл мәселенің өзектілігін негіздейтін себептер жіктеліп көрсетіледі.

Біріншіден,.. Екіншіден, .... Үшіншіден,... яғни мәселені шешудің үш жолы ұсынылады. Әр берілген себептерді дәлелдеп жазады. Бір шешу жолының негізі дәлелденеді, артықшылығы жазылады.

**Қорытынды бөлім**

Негізгі мәселе мен оны шешу жолы қорытындыланып көрсетіледі.

Мәселені шешу жолдарын қалай ұсынуға болады?

1. Бірінші абзац мәселені ұсынатын, оны түсіндіретін абзац.

2. Екінші абзац мәселені шешудің жолдарын ұсынуға арналуы керек. Бұл абзацта мәселені шешудің жолдары сипатталады. Абзацта мынадай фразалар мен сөз тіркестері қолданылады. Алдымен:

А) Берілген тақырып бойынша ақпараттарды тауып толық оқып шығу керек.

Ә) Тақырып бойынша қарастырылатын мәселені анықтап алу керек.

Қажетті сөз тіркестері мен кілт сөздер:

* Бұл мәселені шешуді бір жолы, ...................
* Оған мынадай қажеттіліктер кездеседі.......
* Оның бір жауабы. Мынадай .......................
* Екінші жолы. Мына түйткілді қарастырса шешімін табады,.......
* Тағы бір қажетті шешімі....................

**Эссені бағалау**

**Бағалау әдеби эссе түрлерінің барлығын қамтиды, бірақ эссе түріне қарай бағалау критерийінің ішінен сол эссе түріне сәйкесі бойынша ғана бағаланады.**

|  |  |  |
| --- | --- | --- |
| **Балл** | **Сыни ой /Анализ/** | **Тіл сауаттылығы** |
| 9-10 | * тақырыпты ***өте жақсы***   түсінгенін көрсетеді; тақырыптан ***еш*** ауытқымайды;   * тезисті(ұстаным, негізгі идея) тақырыпқа сәйкес ***өте жақсы*** қояды; * тезиске қатысты ***өте жақсы***   пікір білдіреді (сыни ой, көзқарас);   * сыни пікіріне ***өте жақсы*** нақты дәлелдер (аргументтер) келтіреді; * анализ жасау үшін алған дәлелдерді, автор қолданған тәсілдерді ***өте жақсы*** талдайды; * әдеби терминдерді, деректерді ***өте орынды*** қолданады; * әдеби шығармаға ***өте жақсы***   сыни сараптама жасайды;   * ойдың логикалық бірізділігін   ***өте жақсы*** сақтайды;   * өз талдауының, сараптауының түйінін өте жақсы * қорытындылап, шешім ұсынады. | * эссе тақырыбына сәйкес жазу стилін (баяндау, дәлелдеу, сипаттау) ***өте жақсы* таңдайды;** * **стильг**е қатысты сөздерді   ***өте тиімді*** пайдаланады;   * ойдың логикалық бірізділігін сақтау үшін сөз   оралымдарын (шылау, қыстырма сөздер) ***өте жақсы*** таңдайды;   * тілдің бай сөздік қорын дәл, орынды, **өте тиімді**   қолданады;   * оқырманға ерекше әсер беру мақсатында   қолданылатын көркем тіл құралдарын ***өте орынды*** қолданады;  Грамматикалық сауаттылық: 3 қатеге дейін |

|  |  |  |
| --- | --- | --- |
| 7-8 | * тақырыпты *жақсы* түсінгенін көрсетеді, тақырыптан   ауытқымайды;   * тезисті (ұстаным, негізгі идея) тақырыпқа сәйкес ***жақсы***   қояды;   * тезиске қатысты *жақсы* пікір білдіреді (сыни ой, көзқарас); * сыни пікіріне нақты дәлелдерді (аргументтер) ***жақсы*** келтіреді; * анализ жасау үшін алған дәлелдерді, автор қолданған тәсілдерді ***жақсы*** талдайды; * әдеби терминдерді, деректерді ***орынды*** қолданады; * әдеби шығармаға сыни сараптаманы ***жақсы*** жасайды; * ойдың логикалық бірізділігін   ***жақсы*** сақтайды;   * өз талдауының, сараптауының түйінін ***жақсы*** қорытындылап,   шешім ұсынады. | * эссе тақырыбына сәйкес жазу стилін (баяндау, дәлелдеу, сипаттау) ***жақсы*** таңдайды; * стильге қатысты сөздерді   ***тиімді*** пайдаланады;   * ойдың логикалық бірізділігін сақтау үшін сөз   оралымдарын (шылау,  қыстырма сөздер) ***жақсы***  таңдайды;   * тілдің бай сөздік қорын дәл, орынды, ***тиімді***   қолданады;   * оқырманға ерекше әсер беру мақсатында   қолданылатын көркем тіл құралдарын ***орынды***  қолдануға тырысады.  Грамматикалық сауаттылық: 7 қатеге дейін |
| 5-6 | * тақырыпты   ***қанағаттанарлық деңгейде*** түсінгенін көрсетеді, тақырыптан ***біршама*** деңгейде ауытқиды;   * тезисті(ұстаным, негізгі идея) тақырыпқа сәйкес қоюы ***әлсіз*;** * тезиске қатысты білдірген пікірі (сыни ой, көзқарас) ***әлсіз*;** * сыни пікіріне анализ жасау үшін алған дәлелдері (аргументтер) ***жеткіліксіз;*** * автор қолданған тәсілдерді, әдеби терминдерді,   деректерді қолдануы өте аз; | * эссе тақырыбына сәйкес жазу стилін(баяндау, дәлелдеу, сипаттау)   ***қанағаттанарлық деңгейде*** таңдайды;   * стильге қатысты сөздерді ***біршама тиімді*** пайдаланады; * қолданған сөз оралымдары (шылау, қыстырма сөздер) ойдың логикалық бірізділігін жеткізуге сәйкестілігі ***біршама*** деңгейде; * тілдің бай сөздік қорын ***біршама*** дәлдікпен, орынды қолданады; |

|  |  |  |
| --- | --- | --- |
|  | * әдеби шығармаға   ***қанағаттанарлық деңгейде***  сыни сараптама жасайды;   * ойдың логикалық бірізділігін   ***қанағаттанарлық деңгейде***  сақтайды;   * өз талдауының, сараптауының түйінін ***қанағаттанарлық деңгейде*** қорытындылап,   шешім ұсынады. | * оқырманға ерекше әсер беру мақсатында   қолданылатын көркем тіл құралдары ***жеткіліксіз.***  Грамматикалық сауаттылық: 10 қатеге дейін |
| 3-4 | * тақырыпты ***шектеулі деңгейде*** түсінгенін көрсетеді, тақырыптан **шектеулі**   **деңгейде** ауытқымайды;   * тезисті (ұстаным, негізгі идея) тақырыпқа ***шектеулі деңгейде*** сәйкес қояды * тезиске қатысты ***шектеулі деңгейде*** пікір білдіреді (сыни ой, көзқарас) ; * сыни пікіріне *шектеулі* ***деңгейде*** дәлелдер (аргументтер) келтіреді; * анализ жасау үшін алған дәлелдерді, автор қолданған тәсілдерді ***шектеулі деңгейде*** талдайды; * әдеби терминдерді, деректерді ***шектеулі деңгейде орынды***   қолданады;   * әдеби шығармаға ***шектеулі деңгейде*** сыни сараптама жасайды; * ойдың логикалық бірізділігін ***шектеулі деңгейде*** сақтайды; * өз талдауының, сараптауының түйінін ***шектеулі деңгейде***   қорытындылап, шешім ұсынады. | * эссе тақырыбына сәйкес жазу стилін (баяндау, дәлелдеу, сипаттау) ***шектеулі деңгейде*** таңдайды; * стильге қатысты сөздерді ***шектеулі деңгейде*** пайдаланады; * ойдың логикалық бірізділігін сақтау үшін сөз   оралымдарын (шылау, қыстырма сөздер) ***шектеулі деңгейде*** таңдайды;   * тілдің бай сөздік қорын ***шектеулі деңгейде*** ғана қолданады; * оқырманға ерекше әсер беру мақсатында   қолданылатын көркем тіл құралдарын ***шектеулі деңгейде*** қолданады.  Грамматикалық сауаттылық: 13 қатеге дейін |
|  | * тақырыпты түсінуде біршама ауытқығанын көрсетеді; | * эссе тақырыбына сәйкес жазу стилін (баяндау, дәлелдеу, сипаттау) |

|  |  |  |
| --- | --- | --- |
| 1-2 | * тезис (ұстаным, негізгі идея) тақырыпқа ***сәйкес емес***; * тезиске қатысты тақырыпқа   **сәйкес келмейтін** пікір  білдіреді (сыни ой, көзқарас);   * сыни пікіріне келтірілген дәлелдер (аргументтер) ***шектеулі деңгейде***; * анализ жасау үшін алған дәлелдерді, автор қолданған тәсілдерді талдауы ***шектеулі деңгейде***; * әдеби терминдерді, деректерді ***шектеулі деңгейде*** қолданады; * әдеби шығармаға жасалған сыни сараптамасы ***шектеулі деңгейде***; * ойдың логикалық бірізділігін де ***шектеулі деңгейде*** сақтайды; * өз талдауының, сараптауының түйінін қорытындылап, шешім ұсынуы ***шектеулі деңгейде;*** | ***шектеулі деңгейде***  талдайды;   * стильге қатысты сөздерді   ***шектеулі деңгейде***  қолданады;   * ойдың логикалық бірізділігін сақтау үшін сөз   оралымдарын (шылау, қыстырма сөздер) ***шектеулі деңгейде*** таңдайды;   * тілдің сөздік қорын ***шектеулі деңгейде*** қолданады; * оқырманға ерекше әсер беру мақсатында   қолданылатын көркем тіл құралдарын ***шектеулі деңгейде*** қолданады;  Грамматикалық сауаттылық: 13 қатеден көп |
| 0 | * тақырыпты түсінуде ауытқығанын көрсетеді; * тезисті (ұстаным, негізгі идея) тақырыпқа ***сәйкес қоя алмайды;*** * тезиске қатысты тақырыпқа **сәйкес келетін** пікір (сыни ой, көзқарас) білдіре алмайды; * сыни пікіріне дәлелдер (аргументтер) келтіре алу деңгейі өте ***шектеулі*;** * анализ жасау үшін алған дәлелдерді, автор қолданған тәсілдерді ***шектеулі деңгейде*** де талдай алмайды; * әдеби терминдерді, деректерді ***шектеулі деңгейде*** де *қолдана алмайды*; | * эссе тақырыбына сәйкес жазу стилін (баяндау, дәлелдеу, сипаттау) ***шектеулі деңгейде*** де таңдай алмайды; * стильге қатысты сөздерді ***шектеулі деңгейде*** ғана пайдаланады; * ойдың логикалық бірізділігін сақтау үшін сөз   оралымдарын (шылау, қыстырма сөздер) ***шектеулі деңгейде*** де таңдай алмайды;   * тілдің бай сөздік қорын ***шектеулі деңгейде*** ғана қолданады; * оқырманға ерекше әсер   беру мақсатымен көркем тіл құралдарын ***шектеулі*** |

|  |  |  |
| --- | --- | --- |
|  | * әдеби шығармаға **шектеулі деңгейде** де сыни сараптама жасай алмайды; * ойдың логикалық бірізділігін ***шектеулі деңгейде*** де сақтай алмайды; * өз талдауының, сараптауының түйінін ***шектеулі деңгейде*** де қорытындылап, шешім   ұсына алмайды. | ***деңгейде*** де қолдана алмаған;  Грамматикалық сауаттылық: 13 қатеден көп |

|  |  |  |  |  |  |
| --- | --- | --- | --- | --- | --- |
| Әдебиет: Сыни ой  /Анализ/ | Балл | Баға | Қазақ тілі:  Тіл сауаттылығы | Балл | Баға |
| 9-10 | 5 | 9-10 | 5 |
| 7-8 | 4 | 7-8 | 4 |
| 4-6 | 3 | 4-6 | 3 |
| 0-3 | 2 | 0-3 | 2 |

**Эссе жазуда практикалық қадамдар:**

**1 - қадам.** Контексті анықтаңыз.

Егер сізге эссе берілсе, онда кейбір өлшеуіштер анықталады: бұл эссенің көлемі, бірінші парағының үлгісі, бірыңғай аудитория (мысалы, бөлім басшылары). Қандай талаптар қойылса да, оларды сақтау керек. Ең бастысы – эссенің негізгі ойы.

**2 - қадам.** Тақырыпты таңдаңыз.

Әдетте тақырып сіз үшін таңдалды, бірақ сіз үшін маңызды, қызықтысын таңдауға болады. Онда эссе жазу қиынға соқпайды. Сіз негізгі тезисті анықтап аласыз, бірақ ол шеттен шықпау керек. Қажет болған кезде ойыңызды жалғастыруға болады. Тезис – бұл эссеңізде бір нәрсені дәлелдеуге немесе түсіндіруге тырысқаныңыз, мысалы «Менің кәсібім - дүниеде ең жақсы». Тезистің көлемі бір сөйлемнен артық болмасын, эсседе сіз айтатыңызды сиғызу қажет.

**3 - қадам.** Ақпаратты жинаңыз.

Тезисті дәлелдемелермен толықтыру үшін, сізге ақпарат қажет, сіз жазып отырғаныңыз ғылыми факт немесе жеке байқауларыңызды жазатын болсаңыз, фактілер қай жерден басталатынын байқаңыз. Сіздің көзқарасыңызды жоққа шығаратын пікірлер мен фактілерге назар аудармаңыз. Жақсы эссе жазушы өз тезисі үшін дәлелдерді таба алады.

**4 - қадам.** Эссені жоспарлаңыз.

Басты ойыңызды фактілермен дәлелдеуге уақыт келді. Сіз жинаған барлық ақпаратты мұқият оқып алыңыз. Басты принциптер мен байқауларды көріп тұрсыз ба? Жазу барысында қандай тәртіпті сақтайтыңызды ойластырыңыз. Эссе құрылымын жинақтау үшін, қысқаша жоспар құрастырыңыз, параграфтарға атау ойлаңыз.

**5 - қадам.** Алдымен негізгі бөлімді жазыңыз.

Мәтін тезисін бекітуге көмектесетін басты үш ойды анықтаңыз. Әрбір көзқарас мысал және дәлелдермен бекітілуі тиіс. Қысқаша эсседе әрбір абзац бір ойдың мән-жайын баяндайды. Көлемді эсседе көзқарасты негіздеу үшін бір бет қажет болады. Өз жоспарыңызды сақтаңыз, сөйлемдеріңізді логикалық тәртіпке келтіріңіз. Барлық негізгі идеяларды жазып болған соң, барлық үзінділерді байланыстыратын сөйлемдермен жазыңыз.

**6 - қадам.**Қорытынды жазыңыз.

Өз негізгі идеяларыңызды жинақтап, оқырманға қай бағдарда оқып, оларды дамыту керегін ұсыныс жасаңыз. Тезистен қандай қорытынды шығаруға болады? Қандай сұрақтар жауапсыз қалды?

**7 - қадам.** Кіріспені жазыңыз.

Негізгі бөлім мен қорытындыны жазып болған соң оқырманға не туралы жазатыңызды хабарлаңыз. Тезистік дәлелдемені түсіндіріңіз және оны қалай дәлелдейтіңізді жалпы суреттеңіз. Төмендегі қарапайым сөз тіркестерін қолданбаңыз: «Эссе мына туралы...» немесе «Бұл эссе тақырыбы ...» немесе «Қазір мен сізге ...». Жалпы дәлелден бастаңыз, оны сұрақ немесе мәселемен кейін тезиспен және сіздің көзқарасыңызға қысқаша шолумен бекітіңіз.

**8 - қадам.** Жазғаныңызды оқыңыз.

Эссені басынан аяғына дейін тексеріңіз. Бір сөйлем екінші сөйлемге дұрыс жалғаса ма? Бір абзац екінші абзацқа? Әрбір дәлел алдыңғысымен байланысты болу керек. Егер сізге ой тәртібі мен абзацтар құрылымы ұнамаса, оларды өзгертіңіз.

**9 - қадам.** Қателерді тексеріңіз.

Мәтінді қатеге тексеріңіз: грамматикалық, пунктуациялық, стилистикалық. Қайталанатын сөздер, әдеби тілдің нормасына нұқсан келтіретін сөздерді қолданбаңыз, пунктуацияны тексеріңіз.

**Жиі кездесетін қателіктер:**

1. проблема ашылмайды;

2. автордың жеке позициясы көрінбейді;

3. теоретикалық негіздемесі жоқ;

4. терминдерді орынсыз, сауатсыз қолдану;

5. тым қарапайым өмірдің мысалдары көп;

6. ауызекі сөздер, диалект, сленг, жаргон сөздер;

7. келтірілген мысалдар автор позициясына қайшы;

8. қорытындылау, түйін шығару деген жоқ;

9. логиканың болмауы.

**Қосымша мәліметтер:**

1. Эсседе бейнелеу, афористік, парадоксалдық қаралу керек.

2. Эссе авторы дүниені жеке қабылдауын ұсыну үшін көптеген мысал келтіреді; жарыстыра салыстырады; ұқсастықтарды іріктеп алады; әртүрлі байланыстарды қолданады.

3. Эссеге көптеген көркем құралдарды пайдалану тән: метафора, салыстыру, аллегория, символ және астарлы образдар.

4. Егер эсседе болжап болмайтын қорытынды, күтпеген жағдайлар, қызықты байланыс болса, онда ол қызықты да жақсы болып келеді.

5. Сөйлеу құрылымы жағынан эссе – бұл ауыз екі сөйлеу ырғағы және лексикаға бағыттау, сұрақтарды, пікірталас сөздерінің динамикалық ауысып келуі.

Есте сақтаңыз! Эсседе зерттеген мәселе бойынша сіздің қатысыңыз ғана бағаланбайды, оны дәлелдей білуі бағаланады. Ең бастысы – өздігімен жұмыс жасай білу және ашық ой.

**ЭССЕ жазу барысында қатаң сақталынуы тиіс талаптар:**

• Жеке көзқарастың көрінісі;

• Фактілі дәлелдер (аргументтер);

• Теоретикалық негіздеме;

• Терминдерді қолдану;

• Цитаталарды келтіру;

• Әртүрлі көзқарастарды мысалға алу;

• Логикалық заңдылықтың сақталынуы;

• Салыстыру және қорытындылау әдістерін қолдану;

• Сауаттылық (пунктуация., орфография.);

• Юмор, сарказм;

• Қолданылатын ғылыми еңбектерге сілтеме жасау.

**Енді сол талаптар бойынша жазылған эссе үлгісі.**

**Эссенің тақырыбы: Ұрпағымын ұлтымның**

1.Тақырыптың мазмұнын ашатын жоспар құрыңыз.

Эссе құрылымы үш бөліктен тұрады. Сіздің жоспарларыңыз да үш бөлімнен тұруы керек. Жоспарды өзіңіз жазатын эссенің мақсаты, пайдаланатын деректер мен дәйектер қозғайтын мәселелерге байланысты құрыңыз. Ол жоспарда Сіз жазуға тиісті барлық пікірлердің түйіні берілгені жөн.

2. Берілген тақырыпқа эссе жазыңыз. Эссе мазмұнының логикалық желіде біртұтастықпен құрылу үшін қыстырма құрылымдар мен шылаулар, тірек сөздер және сөз тіркестерін пайдалану қажет.

Төмендегі тірек сөздерді эссе жазу барысында қолдану ұсынылады: ұлт болашағы, ұлт тағдыры, байтақ жер, жастар ие болып қалады.

**Сіздің әрекетіңіз:**

Ұсынылған тақырыпты түсініп, онда түйінделген мәселені нақтылаңыз.

Эссеңізге баяндалатын жағдаятты ойша бірнеше бөлікке бөліп алыңыз.

Әрбір бөлікті қамтитын жоспар құрыңыз.

Эссенің кіріспесін жазыңыз. Эссе жазудың бұл кезеңінде өз жұмысыңызда қандай жауап іздейтініңізді анықтау қажет.

Негізгі бөлімде тарихи, саяси-экономикалық өмірден, кітаптан,өзіңіздің тәжірибеңізден алынған мысалдар ендіре отырып, нақты деректер мен дәйектер арқылы тақырыбыңызды ашуға тырысыңыз. Эссені жеке ұстанымыңыз, пікіріңіз, көзқарасыңыз айқын көрінетін қорытындымен аяқтаңыз.

 1-тапсырма

Жоспар

І Ұлт ұрпағы

ІІ Кең байтақ жер

ІІІ Әр адам өз ұлтымен мақтана алады

2- тапсырма

**Ұрпағымын ұлтымның**

*Қазақ деген ұлттың өкілі болу – зор бақыт. Мен – сол бақытқа ие болған жанның бірімін. Қазақылықтың бәрін сүйемін. Күмбір-күмбір қара домбыра даусынан басқа әсем дауыс жоқтай. Жастарға ақ батасын жаудырған аппақ сақалды қарияның тілегінен артық ешкім айта алмастай. Құдалардың алдында құрдай жорғалағаны да жарасатын секілді. «Еркежан» деп жұмсайтын ақ жеңешелерімнің тауып айтатын, кейде тіпті «сойып салатын» әзіл-қалжындарына төтеп бере алмай, қызарақтап жеңілген қандай ғанибет!*

*Басқаны қайдам, ақ кимешекті әжелердің «Ай, құрдас, ән айтсайшы», - деп қасындағыларға қолқа сала отырып, олардың әу деуін күтпей-ақ, «Жүгіріп шықтым белестен, Белес жақын емес пе, Осы отырған отырыс, Бір ғанибет емес пе-ай!» деп биязы жүнін түтіп отырып айтар қазақ әнінен өзге әнді тыңдағым келмейді. Жаны дарқан, жүрегі жұмсақ, қолы ашық, көңілі дария қазақ баласымын.*

*Осындай ұлтқа мекен болған кең-байтақ жерді ақ найзаның ұшымен, ақ білектің күшімен қорғап қалған батыр бабаларым-ай!*

*О шеті мен бұ шетіне көзің жетпейтін, шапса тұлпардың тұяғы тозатұғын, ұшса қыранның қанаты талатұғын қазақ жері – менің де жерім.*

*Жасыл жайлау түкті кілем боп қазаққа төселіп жатыр. Ақ бас тауы өр мінезді қазақ баһадүрі секілді мызғымай қасқаяды. Қыр мен қыраты, шөл мен шөлейті сабырыңды сынайтын, шыдамыңды шыңдап, шалқар шабытыңды шақыратын сырлы өлке де – менің Отаным.*

*Ұлт болашағы ұстамы мықты, ұят пен намысты ту еткен ұлдарының қолында. Ұлан-байтақ берекесі тасып жатқан елге еміренер ер керек. Ері де бар, «ерім» дейтін елі де бар. Қазақ ұлтының тағдыры үшін алаңдамаймын. Халық барда тіл де, дәстүр де, қасиет те жоғалмақ емес. Киелі жерге жастар ие болып қалады. Қазақ жастары – білімді, озық ойлы, алдына мақсат-міндет қойған Қазақстанның ертеңі.*

**Эссенің жазылу дәрежесіне талдау жасайық және бағалау межелері бойынша бағалап көрейік:**

1. эссе жүйесіне қатысты жоспар құруы -10
2. тақырыптың толық ашылуы; эссе мазмұнының логикалық тұтастығы және ішкі бөліктерінің өзара байланыстылығы, жұмыстың өз бетінше орындалуы -10
3. талдау-сараптау категорияларын сауатты пайдалана алуы; ұғымдар мен құбылыстардың өзара байланысын талдауда салыстыру мен жинақтау әдістерін шебер пайдалануы; көтерілген мәселеге өзіндік баға бере алуы -10
4. нақты да түсінікті, мазмұнын айқын етіп жаза алуы; алға тартқан деректерін сауатты дәйектей алуы, бейнелі баяндау шеберлігі, ұлттық танымдық құндылықтарға басым мән беруі, стиль біртектілігін сақтауы ( публицистикалық стильде жазылған) -10
5. эссе көлемінің берілген нұсқаға сайлығы -8 (көлемі берілген талаптан аздау болғанмен, ол тақырыптың ашылуына айтарлықтай нұқсан келтірмейді)
6. қазақ әдеби тілінің лексикалық, грамматикалық, стильдік нормаларын сақтауы, жазу сауаттылығы -10.

**Эссені бағалауға қойылатын талаптар:**

1. Эссе жазуда мына құрылым сақталуы тиіс: кіріспе, негізгі бөлім, қорытынды. Кіріспеде эссе тақырыбы (басты мәселесі) анық көрініп тұруы керек, керек жағдайда эсседе қолданылатын ұғымдар мен терминдердің анықтамасын беруге болады (көлемі – 1 абзац). Негізгі бөлімде эссе тақырыбы дәлелдемелер көмегімен ашылуы тиіс: 1 пікір – 1 дәлел (мысал) – 1 абзац (барлығы - 3 абзац). Қорытынды бөлімде тұжырымдар жасалуы тиіс, эссенің басты идеясын беруге де болады (көлемі – 1 абзац).

2. Эсседе Сіздің өзіндік азаматтық ұстанымыңыз байқалуы қажет.

3. Тілдік тұрғыдан рәсімдеу кезінде эсседе қыстырма сөздер мен сөз тіркестері (*меніңше, менің көзқарасым бойынша, деп санаймын…*), жекелеген стильдік тәсілдер (мысалы, инверсия, риторикалық сұрақ, синтаксистік алмастырулар, эпитеттер және т.б.) қолданылуы қажет. Эссе мәтінінде қазіргі қазақ тілінің орфографиялық және емле нормалары сақталуы тиіс.

**Эссе жазуға дайындық үшін ұсынылатын шығармалар**

**9-сынып бойынша:**

**Авторлары:** Керімбекова Б., Мұқанова Ж**.**

**Оқулық,** Қазақ әдебиеті. Жалпы білім беретін мектептің 9-сыныбына арналған оқулық, - Алматы «Мектеп» баспасы, 2019 жыл. 256-бет

**Биылғы ықтимал эссе тақырыптары: 9- сынып бойынша.**

1. Өзің өмір сүріп жатқан ортада ғаламдық проблемаға айналған мәселелер бар ма?
2. «Адамзат баласы құндылыққа мүдделі әрі мұқтаж» тұжырымына қатысты көзқарасың қандай?
3. Жаһандану дегеніміз - жаһанданудың және оның салдарының артықшылығы мен кемшіліктері.
4. «Отбасы құндылығын насихаттаудың ұлт болашағына әсері бар ма?»
5. Қазақтың тұңғыш ұстазы (Қазақтың педагог- ағартушысы, жазушы, фольклоршы, қоғам қайраткері, ғалым-этнограф Ыбырай Алтынсариннің туғанына 180 жыл толуына)
6. Ы.Алтынсарин әңгімелері – тәрбиенің қайнар көзі екендігін дәлелдеп жазыңыз.
7. Жыр алыбы-Жамбыл (қазақтың халық ақыны Жамбыл Жабаевтың 175 жылдығы)
8. Қазына қалдырған қаламгер (Ақселеу Сейдімбектің шығармаларына шолу)
9. «Ұлы Даланың жеті қыры» – тарих пен болашақтың алтын көпірі». Ойыңды талдап жаз.
10. «Менің отбасым – менің мақтанышым»
11. «Мамандықты дұрыс таңдаудың маңызы қандай?»
12. «Біржан-Сара» айтысындағы ұрпақтар сабақтастығы көрінісін заманауи тұрғыда салыстырып, 150-170 сөзден тұратын шағын эссе жазыңыз.
13. Н. Айтұлының «Бәйтерек» поэмасында жырланған қазақ халқының өткені мен бүгінін салыстыра отырып, құндылығы тұрғысынан талдап,150-170 сөзден тұратын шағын эссе жазыңыз.
14. Ғ.Мүсіреповтің «Ұлпан» романындағы әйелдер бейнесін заманауи тұрғыда салыстырып, «Мен қазақ әйеліне қайран қалам» тақырыбында 150-170 сөзден тұратын шағын эссе жазыңыз.
15. «Ұлт көсемі - Ә.Бөкейхановтың туылғанына 155 жыл!» (көрнекті қоғам және мемлекет қайраткері Әлихан Бөкейхановтың 155 жылдығына)
16. Ұлттың ұлы ұстазы А.Байтұрсынов (; қазақ әдебиеттануы мен тіл білімінің негізін салушы, ғалым, түркітанушы, публицист, педагог, аудармашы, қоғам қайраткері Ахмет Байтұрсынұлының 150 жылдығына)
17. Қазақтың тұңғыш дирижері (Қазақ КСР Халық әртісі, қазақтың белгілі музыкатанушысы, композитор, дирижёр, ақын Ахмет Жұбановтың 115 жылдығына)
18. Қазақтың ақиық ақыны (қазақтың белгілі лирик ақыны, аудармашы Мұқағали Мақатаевтың 90 жылдығы)
19. «Құлагер – еркіндікке ұмтылған қазақ елінің символы»
20. «Тар кезең» – эпикалық құнды туынды. (Қажығали Мұханбетқалиұлының «Тар кезең» тарихи романы жайлы)

**Эссе тапсырмалары**

1. **Тапсырма.**

**Үзіндіні оқып, сұрақтарға жазбаша жауап беріңіз.**

Қазақстан Республикасы Тәуелсіздігі салтанат құрған жылдары қазақ прозасындағы халық тарихының бұрын шығармалар арқауына асынбаған тұстары, тарихи тұлғалары көркем шындық поэтикасы өрнектерімен жазыла бастады. Осындай шығармашылық үрдіс жемістері қатарына көрнекті жазушы Қажығали Мұханбетқалиұлының «Тар кезең» тарихи романы да қосылды. Романның тақырыбы-Қазақстан тарихында «Сырым Датұлы бастаған ұлт-азаттық қозғалысы» атымен әйгілі болған халықтың тағдырындағы Ресейдің отарлық билеу кезеңінің оқиғалары. «Тар кезең» романының идеясы - Ресейдің отарлау саясатындағы озбырлықтардың (ата қоныстардан, жайылымдардан еріксіз айыру, жазықсыз ауылдарды шауып, адамдарды өлтіру, тонау, барымталау, өзішілік басқару жүйесіне тиым салу, т.б.) етек алуына халықтық қарсыласу қуатын таныту. Жазушының «Тар кезең» тарихи романына арқау болған сюжеттік-композициялық желілердегі қақтығыстар, қазіргі «Қазақстан тарихының» жаңаша жазылған тарихнамалық-дерекнамалық деректі тұжырымдары негізінде жазылғандығымен ерекшеленеді. Қазақ тарихындағы отаршылдық пен ұлттық тәуелсіздік арасындағы қайшылықтар, қақтығыстар мол орын алған кезең эпикалық шығарманың құрылысында қамтылған. «Тар кезең» романының жеті тарауындағы сюжеттік-композициялық желілерде мынадай оқиғалар эпикалық көлеммен қамтылған: біріншісі-Ресей патшалығының әкімшілік жүйесінің қазақ өлкесін мемлекеттік ішкі саясат аясындағы генерал-губернаторлық басқару жүйесінің ерекшелігі; екіншісі - Кіші жүз хандығы басқару жүйесінің дәстүрлі жолы мен оның отарлық әкімшілігіне тәуелділік сипаты; үшіншісі-Ресейдің отаршыл озбырлық іс-әрекеттеріне тыйым салу қарсылығын танытушы «Халық кеңесінің» құрылғаны, оған үш ата өкілдерінің (Әлімұлын- Шекті Сегізбай биге, Байұлын-Шеркеш Тұрманбет биге, Жетіруды-Табын Тіленші биге) мүшелері болғаны, Халық кеңесінің Төбе биінің (Байбақты-Сырым би), Төбе бидің кеңесшілерінің (Ысық Қаратау би және Кете Көккөз би) сайланғаны. Романда қазақ тарихына есімдері мәлім осындай көрнекті адамдар көркем бейнелерінің сомдалуы, оқиғалар барысындағы олардың іс-әрекеттері, монологтары, портреттері, т.б. ерекшеліктер көркемдік қолданыстар арқылы дәлелдеген. Романның негізгі басты кейіпкері-Сырым Датұлы (1753-1802). Оның есімі қазақ тарихындағы би-шешендер, батырлар дәстүріне арналған тарихнамалық-дерекнамалық шежірелік мұраларда, ел аузындағы әңгімелерде, фольклортану, әдебиеттану, Қазақстан тарихы зерттеулерінде қарастырылып, бағаланып келгені мәлім. Үнемі назарда келе жатқан қайраткер тұлғаның романға арқау болғаны – Тәуелсіз Қазақстан әдебиетіне тән жаңалық көрсеткіші. Сырым Датұлының белгілі тарихи кезеңдегі Ресей отаршылдығына қарсылық іс-әрекеттері романдағы көркем шындық поэтикасының эстетикалық сипатымен өрнектелген. (Темірхан ТЕБЕГЕНОВ, Абай атындағы Қазақ ұлттық педагогикалық университетіндегі Қазақ әдебиеті және журналистика кафедрасының меңгерушісі, филология ғылымдарының докторы, профессор) 250 сөз

Тапсырма:

1. Берілген үзіндінің мазмұнына талдау жасап, көтерілген тақырыпқа қатысты көзқарасыңызды білдіріңіз.
2. Автор ұстанымын, шығарма идеясын, кейіпкер бейнесінің рөліне талдау жасап, өз көзқарасыңмен баға бер.
3. Автордың тілдік қолданысына талдау жасаңыз. Үзіндідегі көркемдегіш құралдардан мысал келтіріп, автордың қолдану мақсатын түсіндіріңіз.
4. Ұсынылған тақырып бойынша эссе жазыңыз. «Тар кезең» – эпикалық құнды туынды. Тақырыбына 150-170 сөзден тұратын аргументативті эссе жаз. Эсседе тарихи кезеңдерге қазіргі жастардың көзқарасы мен құрметі тұрғысынан саралауға назар аудар.
5. **тапсырма**

**Үзінділерді оқып аргументативті эссе жазыңыз. Мәтін деректеріне назар аударыңыз.**

**1-мәтін**

Қазақ  даласы қаншалықты кең болса, жазушы, ғалым, этнограф Ақселеу Сейдімбектің оның бар болмысын, рухани қазынасын зерттеудегі еңбегі сол дархандыққа саятын еді. Шындығында, ғалымның бар ғұмыры ұлтының ұрпағын түгендеп, жоғын жоқтауға арналды. Қашанда қаламын қазақпен ұштастырып отыратын Ақселеу Сланұлы өз халқының ұмыт қалып, жадынан жылыстап бара жатқан ұлттық құндылықтарын жинауда көзінің майын тамызды, тірнектеп еңбек етті. Тек жинап қана қойған жоқ, халқына отызға тарта көркем, ғылыми еңбек қалдырып, ғылымды шыңына шығарып, ауызша әдебиетін жүйелеп, ғылыми айналымға түсірді. Міне, осының бәрінің астарында қазақтың қалпы бұзылмай, салты сақталса, болмысы бүтінделсе деген ізгі ниет жатты. Міне, сондай ұрпаққа берер тағылымы мол, қазақ дәстүрлерінің бірі Ақселеу атамыз қозғап кеткен дәстүрлеріміздің бір ғажабы, сұлуы, адам өміріне мән-мазмұн дарытатын жайт ***"Қалың мал"*** рәсімі. “Бұл осы күнгі түсінігіміздей «қалыңдық сатып алу» дегенге мүлде сай келмейді. Біріншіден, қай ата-ана өзінің ішінен шыққан перзентін малға сатпақ! Бұл қазақ психологиясына мүлде жат жала болатын. Ал егер көшпелі өмір салттағы рулық біртұтастықты, намыс ортақтығын елестетсек, онда «қызын малға сату» деген ұғымның мүлде дәйексіздігі айқындала түседі. Екіншіден «қалың мал» деген сөздің дәстүрлі болмысымен шендес этимологиясына мән беру керек. «Қалыңдықтың малы» – яғни, үй болып, шаңырақ көтеріп, әлеумет санатына қосылу үшін «қалың мал» жорасынан басқа қандай кісілікті, қызықты үлгіні ұсынуға болар еді! Сондықтан да халық даналығы: «Қалыңсыз қыз болса да, кәдесіз қыз болмайды!» дейді. Яғни, негізгі мақсат салт-дәстүр, ата-баба рәсімі дегенді бәрінен жоғары қою болғанын аңғартады.” – деген сөздерімен толықтай келісемін. Себебі, **қалың мал** Қазақтың бұрыннан келе жатқан салты.Түсу рәсімі келісілген соң дала заңы бойынша күйеу жағы «қалың мал» төлеуге тиіс.

Бұл қазақ, қазақ болғалы бұлжымаған ежелгі дәстүр. Оның мөлшері құдалардың дәрежесі мен дәулетіне сонымен бірге салттарына да байланысты. Екі жақ келісе отырып шешеді. Негізінен, қыз алатын, яғни қалың беретін жақты қинамайды. Жігіт жақ қалың берсе, қыз жақ кит кидіретін болған және қыз жасауын береді. Осылайша екі жастың отауын тігіп, шаңырағына керекті заттарды толықтап беретін болған. Қазақта: "теңін тапса тегін бер" - деген осыдан шықса керек. Деседе, "қалыңсыз қыз болсада, кәдесіз қыз болмайды" - деп ата салттан аттамауды да дәріптеп отырған. Мұнда қалың малға сүт ақы да кіреді.Міне, түптеп келгенде, төлтума мәдениет дегеніміз осылар болса керек. (Гүлшат Нұрахметова, Ғали Орманов атындағы №7 мектеп- гимназиясының қазақ тілі мен әдебиет пәні мұғалімі)

**2- мәтін**

М. Дулатов шығармашылығының ең бір биік белесі – прозадағы шоқтығы биік жанр-роман жазуы. ХІХ ғасырдың екінші жартысында және ХХ ғасырдың басында қазақ әдебиетінде прозаның шағын жанрлары новелла, хикая әңгімелер туып, дами бастады. «Бақытсыз Жамал» – бүгінгі күнде қазақ әдебиетінде жетекші жанрға айналған роман жанрына тұңғыш түрен салған шығарма.

М. Дулатов роман желісіне қазақ өміріндегі ең бір әлеуметтік мәні зор мәселе – әйел теңсіздігін арқау еткен. ХХ ғасыр басындағы қазақ қызда­рының теңдікке ұмтылуының әдебиетіміздегі маң­дай алды тақырып болып табылуы тек қана әйел тағдыры емес, рухани теңдікке, бостандыққа ұмтылған қазақ ұлтының күрескерлік болмысын танытумен тығыз байланысты. Осы тұрғыдан алғанда «Бақытсыз Жамал» азаттық идеясын басты ұстанымға айналдырған роман болып табылады. Сондықтанда, қазақтың алғашқы романында Жамал тағдыры жалаң алынбай, қазақ өмірінің сан қыры әлеуметтік мәселелерімен көмкеріле, сабақтастырыла суреттелген. Романда өз тұсын­дағы реалистік өмір шындығы молынан көрініс тауып, рухы биік, бостандық сүйгіш жандар бейнесі сомдалған. Романның бас кейіпкері – Жамал. Оның айналасын қоршаған қосалқы кейіпкерлер әкесі – жуас Сәрсенбай, шешесі – нәзік жанды, ақылды Шолпан, айттырған күйеуі «таз Жұман», дала шонжары, қатігез Байжан, сүйген жігіті Ғали. Романдағы Жамал мен Ғали – екеуі де елге сүйкімді, бір-бірін тең тұтып, сүйіп қосылмақ болған жандар. Жамалды алып қашқан Ғали қаладағы саудагер татар қайырымды Патухулланы паналайды. Сенгенінен сенімді тірек көре алмай Ғали Жамалмен алыстағы нағашысына кетеді, сонда кенеттен ауырып өледі. Ғашығын жоғалтқан, панасыз қалған Жамал айналып келіп айттырған күйеуінің азабына түседі. Өмір-тағдыры романға тірек болған Жамал – көптің бірі емес, қазақ қыздарының басындағы қайғылы халін ұғына білген, өз тағдырына араша түсуге дайындығы мол, санасы жетілген қазақ қызы. ХХ ғасыр басында аз болса да мұндай сауатты қыздардың ел ішінде болғандығы өмір шындығы. Әке-шешесінің көзінің ағы мен қара­сындай жалғыз қыз жасынан еркіндіктің дәмін татып өскен. Оның кейінгі өз бостандығы жолында күреске ұмтылуының және оған батылының баруының бір сыры осында жатыр. (Өмірхан Әбдиманұлы, әл-Фараби атындағы ҚазҰУ-дің журналистика факультетінің деканы, филология ғылымдарының докторы, профессор)

**Ұсынылған тақырып бойынша эссе жазыңыз.**

Міржақып Дулатовтың «Бақытсыз Жамал» романындағы әйелдер бейнесін заманауи тұрғыда салыстырып, «Мен қазақ әйеліне қайран қалам» тақырыбында 150-170 сөзден тұратын шағын аргументативті эссе жазыңыз.

1. **тапсырма**

**Үзінділерді оқып салыстырмалы эссе жазыңыз. Мәтін деректеріне назар аударыңыз.**

1. **Мәтін**

М. Дулатов роман желісіне қазақ өміріндегі ең бір әлеуметтік мәні зор мәселе – әйел теңсіздігін арқау еткен. ХХ ғасыр басындағы қазақ қызда­рының теңдікке ұмтылуының әдебиетіміздегі маң­дай алды тақырып болып табылуы тек қана әйел тағдыры емес, рухани теңдікке, бостандыққа ұмтылған қазақ ұлтының күрескерлік болмысын танытумен тығыз байланысты. Осы тұрғыдан алғанда «Бақытсыз Жамал» азаттық идеясын басты ұстанымға айналдырған роман болып табылады. Романда өз тұсын­дағы реалистік өмір шындығы молынан көрініс тауып, рухы биік, бостандық сүйгіш жандар бейнесі сомдалған. Романның бас кейіпкері – Жамал. Оның айналасын қоршаған қосалқы кейіпкерлер әкесі – жуас Сәрсенбай, шешесі – нәзік жанды, ақылды Шолпан, айттырған күйеуі «таз Жұман», дала шонжары, қатігез Байжан, сүйген жігіті Ғали. Романдағы Жамал мен Ғали – екеуі де елге сүйкімді, бір-бірін тең тұтып, сүйіп қосылмақ болған жандар. Жамалды алып қашқан Ғали қаладағы саудагер татар қайырымды Патухулланы паналайды. Сенгенінен сенімді тірек көре алмай Ғали Жамалмен алыстағы нағашысына кетеді, сонда кенеттен ауырып өледі. Ғашығын жоғалтқан, панасыз қалған Жамал айналып келіп айттырған күйеуінің азабына түседі. Мың сан азап тартып, еріксіз қосылған күйеуінен тепкі көрген Жамал берік шешімге келіп, қыстың боранды күнінде қашып шығады. Езгіде өткен өмірден гөрі не еркіндікке жетуді, не өлімді жөн көреді. Қалың боранда адасып, қарлы далада үсіп өледі. Романға арқау болған оқиғалар желісі осындай. Өмір-тағдыры романға тірек болған Жамал – көптің бірі емес, қазақ қыздарының басындағы қайғылы халін ұғына білген, өз тағдырына араша түсуге дайындығы мол, санасы жетілген қазақ қызы. ХХ ғасыр басында аз болса да мұндай сауатты қыздардың ел ішінде болғандығы өмір шындығы. Әке-шешесінің көзінің ағы мен қара­сындай жалғыз қыз жасынан еркіндіктің дәмін татып өскен. Оның кейінгі өз бостандығы жолында күреске ұмтылуының және оған батылының баруының бір сыры осында жатыр. Мәселе, кейіпкердің сауаттылығында ғана емес, автордың кейіпкер табиғатына еркіндік рухын тәрбие негізі арқылы құюында. Теңдікке деген жүректегі бұлқыныс қыз санасының бірте-бірте өсуімен жетіле түседі. Автор бұл өзгеріс, өсулерді Жамалдың ішкі жан-дүниесін, мінез-құлқын ашатын психологиялық иірімдер арқылы емес, жанама мінездеулер арқылы беріп отырады. Жамалдың зейінділігі, тез хат тануы, оқымаған кітабы қалмауы, өлең жазуға талаптануы кейде автор арқылы, кейде сырт адамдардың сөздері арқылы айтылып та, аталып отырады. Яғни, оқырман Жамалды үнемі өсу үстінде көреді. ХХ ғасыр басындағы алғашқы роман болған­дықтан мұндай жанама мінездеу арқылы кейіпкер портретін сомдау өзін-өзі ақтауға тиіс.

**2- мәтін**

XX ғасырдағы қазақ әдебиетінің аса көрнекті өкілдерінің бірі де бірегейі — Бейімбет Майлин. Ол поэзия, проза, драматургия жанрларында өнімді еңбек етіп, өз дәуірінің шындығын, қазақ елінің, әсіресе ауыл адамының санасындағы өзгерулер мен жаңаруларды, халықтың бастан кешірген күрделі оқиғаларын, әлеуметтік өмірдің шытырман қайшылықтарын көрсетті. Кеңестік заманның алғашқы жиырма жыл ішіндегі қоғамдық құбылыстардың еңбекші адамға тигізген әсерін, қазақ халқының ғасырлар бойында қалыптасқан тұрмыстық, салттық болмысының, шаруашылық, кәсіптік негізінің жойылып, оның орнына жаңа қүрылымдардың табиғи орын теуіп болмаған кезеңінің сыры мен мұңын шебер суреттеді. Сондай шығармаларының бірі – «Шұғаның белгісі». Повесте ең өткір мәселе – әйел теңсіздігі сөз болған. Шығармада бірін бірі сүйген екі жастың – Шұға мен Әбдірахманның арманына жете алмаған трагедиялық халі айтылады.

Шұғаның әкесі Есімбек бай қызын кедей жігіті Әбдірахманға бергісі келмей, жастардың кездесуіне тыйым салады. Бұдан кейін түрлі жаланы сылтау етіп, Әбдірахманды жер аудартады. Осындай қатыгез зорлыққа душар болған Шұға қайғыдан, күйіктен қайтыс болады. Повестің мақсаты — жастардың бас бостандығына ерік бермей, қасіретке ұшыратқан ескі дәстүрлерді сынау… Жастардың бас азаттығын көксеу, бүған кедергі келтіретін әдеттерді батыл таңбалау — XX ғасыр басындағы демократиялық қазақ әдебиетіндегі басты сарындардың бірі еді. «Шұғаның белгісі» повесінде оқиғалық өрілімдер, кейіпкерлердің мінездемелері, диалогтер, сезім, көңіл күйлері Қасым деген адамның әңгімесі болып беріледі. Мұндай әңгімелеу мәнері халық прозасының қалыпты баяндау тәсіліне жақын. Бірақ қаһармандар мінезі мен әлеуметтік жағдайды талдау шығарманың реалистік жазба әдебиет дәстүрінде жасалғанын көрсетеді. Шұғаның да, Әбдірахманның өздеріне тән және дара сипаттары танылады. Шұға — айтқан сертіне берік, сезімі мөлдір, пәк махаббатты қастер тұтатын жан. Ол өмір күресіне түсіп шыныңпаған, зорлыңңа ңарсы көрсетер дәрмені жоқ, озбырлыққа деген наразылығын ішінде сақтайтын биязы мінезді қыз.

**Қазақ халқының өткені мен бүгінін салыстыра отырып, құндылығы тұрғысынан талдап, 150-170 сөзден тұратын шағын эссе жазыңыз.**

**4- тапсырма**

Жалпы, жаһанданудың оның ішінде, тілдік жаһанданудың мәні бір ғана тілге тіреліп тұрған жоқ, олай болса мәселе оңайырақ болар еді. Мәселе – өзге тілдің үстемдігінде емес, дү­ниеге өзгелердің көзқарасымен қа­рауда. Ширатыңқырап айтсақ, мәсе­ленің мәні – қоғамға, тұрмысқа, болып жатқан дүние жаңалықтарына өзгелердің ойымен, пайымымен, да­йын қорытындыларымен қарау. Оған бұл құбылыстың рухани қарсылық пен күреске бой алдырмайтын осындай қуаты мен күші, әлемді жайлайтын жылдамдығы мен қарқыны – оның ком­мерциялық сипаты, бизнестік мазмұны айрықша ықпал етіп тұр. Жаһандану қазанында өзіміздің ұлттық болмысымызды, мемлекеттік келбетімізді сақтап қалу үшін, қазақ та, басқа этностар да қазақ тілі мен мәдениетінің маңайына шоғы­рлануы керек. Біз қазіргі заманның нақты болмысын сараласақ, өзге ұлттың да, тілдің де, мәде­ниет­тің де төңірегіне топтасуымыз мүмкін емес, егер олай мүмкін дейтін отандастарымыз болса, олар не бүгінгі күннің шындығынан бейхабар, не өз мемлекетінің мықты болуына мүдделі еместер. Бізді «Қазақстан Республикасы» деген мемлекет біріктіреді екен, ендеше осы мемлекеттің бағзы тарихынан бастап бүгінге дейінгі осы жерді сақтап келген мұраттар жолында тұтасуымыз қажет, біздің білім алуымыз, жұмыс істеуіміз, мақсаттарға жетуіміз үшін еліміздің ішкі бірлігі, сыртқы қауіпсіздігі қай-қайсысымызға да қажет. Ал осы ортамыздың амандығына кепілдік бере­тін мемлекет, оны ұмытпағанымыз жөн. Егер бір мемлекет азаматтарының әрқайсысы қа­лаған тілінде сөйлеп, басқа мемлекеттің мәде­ниетіне еліктей берсе, әлбетте, елдік санаға да, мемлекеттік мүддеге де салқыны тиеді. Сон­дықтан бүгін «өркениетті» деп еліктеп жүр­ген мемлекеттердің қай-қайсысы да мұны терең түсінгендіктен мемлекетқұраушы ұлттың тіліне, мәдениетіне, қажет десеңіз дініне де өзге этностарды енгізеді. Бүгінгі Қытай, Франция, Испания, Германия, Италия арғы тарихына емес, ХVІІІ-ХХ ғасырлардағы тарихына көз салсақ, қаншама этностарды негізгі ұлттың ді­ліне бейімдеді. Әлемде мұндай үдерістер қазір үдемесе, баяуламауда. Осы бағыт, осы үдеріс өрістей бермек.

**Тапсырма:**

Мәтіндегі ақпаратпен өз пікірлеріңізді пайдаланып, «Тіл және жаһандану» деген тақырыпта эссе жазыңыз. Эсседегі сөз көлемі 170-200 сөз болуы қажет.

**5- тапсырма**

**А.** Мәтіні: « Қазақстан». Ұлттық энциклопедия кітабынан.

**Поэзияның асқар шыңы**

Мұқағали Мақатаев (1931-1976) 9 ақпанда Алматы облысының қазіргі Райымбек ауданындағы Қарасаз деген жерде туған. Ауыл орта мектебін 1948 жыл бітіріп, өз ауылында комсомол, кеңес қызметтерінде болған. Кейін аудандық газетте әдеби қызыметкер, қазақ радиосында диктор болған, «Қазақ әдебиеті» газетінде, «Жұлдыз» журналында поэзия бөлімін басқарған. Қазақстан Жазушылар одағында поэзия секциясында әдеби кеңесші қызметін атқарған. Аз ғұмыры ішінде бірнеше лирикалық жыр жинағы мен дастандарын ұсынған. Жыр аудармасы саласында Шекспердің сонеттерін, Дантенің «Құдіреті комедиясын» қазақшалады. Ақынның «Саржайлау», «Сөнбейді әже, шырағың», «Кел, еркем Алатауыңа» өлеңдеріне сазгер Н. Тілендиев ән шығарған. Ақынның туған ауданыңда бір орта мектеп, Алматы қаласында көше және гимназия оның есімімен аталады. Қазақстан Жазушылар одағы жылдың ең жақсы жас ақынына арнап Мұқағали Мақатаев атындағы сыйлық тағайындады.Қарасазды ақынның мұражайы бар. «Атамұра» баспасы шығарған (1999) «Аманат» жыр кітабы үшін ҚР Мемлекеттік сыйлығы берілді.

(123 сөз)

**Мұқағали шығармашылығы.**

**Ә мәтіні:**bilimdiler сайтынан үзінді.

Мұқағали Мақатаев шығармаларындағы адам мен табиғат.  
Шын дарын өз заманының шындығын шығарма арқауына айналдырып, халық көңіліне ұяласа, ол мәңгі өмір сүреді. Халық сеніміне ие болу, қас - қабағын бағып, көңілі қалағанын жырға түсіру, сыр ғып шерту келешектің жарқын сәулесімен нұрландыра түсуі сирек кездесетін бақыт. Оны Мұқағали ақынның поэзиясынан танып, көруге болады.  
 Мұқағали өлеңдері – ұлттық поэзияның жаңа бір белеске көтерілгендігін, жаппай евроцентристік ағымға ойысқан заманда қазақтың қара өлеңінің шынайы қасиеттерінің қадірі артып, бұрынғыдан да толысып, кемелдене түскендігінің куәсі. Ол қазақ өлеңінің ұлттық бояуы мен рухын ұстанды, оны түрлендіре байытты, сөйтіп қалың қазақ оқырмандарының жүрегіне жол ашты. Сонымен қатар ақын қазақ лирикасын ХХ ғасыр әдебиетінің озық үлгілерімен құнарландырды. Ақынның шын мәнінде шеберлігі – ол қолданған әрбір амал - адам бейнесін ашуға қызмет еткен. Ақын поэзиясында табиғат көріністерін, пейзажды әшейін бір уақыт кеңістіктің дерегі ретінде даралап қарамайды, онда адам бейнесін толықтыра түсетін тәсілдер мол. Әрі көркемдік - философиялық иірімдер мен сарындар, түйіндер мен мазмұндар арқылы өте жарқырап көрінеді. Ақын адам мен жаратылыстың үндестігін жырлайды. Ол жаратылыстың көп құбылысынан адам болмысына тән сипаттарды аңғарады. Ақын өлеңдерінде бірде қуаныш пен қайғы болса, бірде көз жасы, наз бен мұң жүреді. Осы бір алма - кезек ауысқан көңіліне жұбаныш, жанына тыныш беру үшін ақын көңілі басқаны аңсайды.

Адам мен табиғат. Ақын бұлардың тұтастығын сұңғыла философтарға тән түйсікпен ұғынған. Белгілі суреттерден белгісіз сырларды аңғарды. Ақынның «Тау өзені» деген өлеңінде бала шопаннан таяқ жеген серке ата шопанның соңынан маңырайды. Ол бекер маңырап тұрған жоқ, адам мен табиғаттың арасы алшақтанып, оның соңы дүлей құбылыстарға ұрындыратынын сезді. Сонымен, түйіндеп айтқанда, Мұқағали Мақатаев шығармашылығынан қазақтың нағыз ұлттық поэзиясын көреміз. М. Мақатаев жырларындағы қазақтың жері мен суы, тауы мен даласы көрініс тапқандығы өз алдына, өзгеше пайымдау ерекшелігі, өзіндік өрнек салар тілі, шалқыған шабыты сөзге шебер халықтың ұрпағы екенін аңғартады. Мұқағали Мақатаев өлеңдерінің өзегінен ақиқат өмір шындығын көреміз, көркемдік өрнегі өзгеше өрілген сөз өнерінің үлгісін танимыз. Ол халықтың сипаттағы көркем бейнесін, сол арқылы адам болмысын, оның жан дүниесін, сезімін, яғни, адам өмірінің асыл шындығын ерекше тебіреніспен толғайды. Ақын әрбір кейіпкерін өзінің сезім елегінен өткізіп, сол күйде өзі тұрғандай етіп шебер бейнелейді. Сондықтан да оның қаһармандары шынайы, оқырманды бірден баурап алады. Сол себепті де Мұқағали мұрасы сөз өнерінің дара мұнарасы ретінде болашаққа апарар құнды қазына болып қала береді.

Құмарова Анар Ерболатқызы (368 сөз)

**Тапсырма:**

Екі мәтіндегі ақпарат пен өз пікірлеріңізді пайдаланып, **Қазақтың ақиық ақыны (қазақтың белгілі лирик ақыны, аудармашы Мұқағали Мақатаевтың 90-жылдығы)** деген тақырыпқа эссе жазыңыз. Эсседегі сөз көлемі 170-200 сөз болуы қажет.

**6- тапсырма**

**Төмендегі берілген екі мәтінді оқып, тапсырманы орындаңыз**

**А мәтіні:** журналдан үзінді.

**Бала Әлиханнан көсем Әлихан Бөкейхановқа дейін.**

Әлихан Бөкейханов 1866жылы бұрынғы Семей обылыс Қарқаралы уезі Тоқыраын болысының жетінші ауылында дүниеге келген. Қазіргі әкімшілік-аймақтың бөлінісі бойынша бұл елді мекен Қарағанды облысы, Ақтоғай ауданы, «Қаратал» совхозына қарайды. Ұлт көсемі кішкентайынан оқу-білімге жақын парасатты бала болған.Әлихан Бөкейхановтың балалық шағы қызықты өткен. Оның тілі алты жасқа келгенде арең шыққан деген ақпарат бар. Ол бала кезінде ел көшіп жатқанда түйеге мінген, әкесімен бірге аңға шыққанды ұнатқан.Жасынан зерек, алғыр өскен, баспасөз беттерінде өзін «қыр баласы» деп таныстырған. Ә.Бөкейхановтың қайраткер ретінде қалыптасуының екі рухани негіздерін бөліп айту артық емес. Біріншіден, Әлихан еркіндік пен теңдікті жоғары бағалаған ортада өсті. Оның қоғамдық көзқарасының қалыптасуына халықтың бай ауыз әдебиетінің, ұлы Абайдың және басқа ақын жыраулардың ықпалы тигендігі сөзсіз. Оның шын мәніндегі үлкен саясаттың не екендігін түсінген кезі, әрине Санк-Петербургте Орман шаруашылық институтында оқып жүрген жылдарына түс келеді. Мұнда ол студенттік қызу айтыстарға қатысып, ХХ ғасырдың босағасынан аттағалы тұрған Ресейдің қандай жолмен дамуы тиімді болатындығы туралы қайшылықты пікірлер қақтығысына куә болды, өз ойын да шыңдай түсті. Содан соң ол Половцев экспедициясына қатысу үшін 1895 жылдың жазына Омбыға келіп, экспедиция жұмысына рұқсат берілмеген соң сонда қалып қояды.Кейіннен дала облыстарын зерттейтін Щербинаның ғылыми-зерттеу экспедициясына қатысты. Осы экспедиция жұмысында ол туған елнің экономикасын, шаруашылық құрылымын, ауылшаруашылық санағын жүргізеді.

**Ә**. мәтіні: «Қазақстан». Ұлттық энциклопедия кітабынан.

**Ә.Бөкейханов - ұлт көшбасшысы.**

Әлейхан Нұрмұхамедұлы- қоғам және мемлекет қайраткері, ұлт-азаттық және *Алаш қозғалысының* жетекшісі, Алашорда автономиялы үкіметінің төрағасы, публицист, ғалым, аудармашы. Мың өліп, мың тірілген қазақ осыдан бір ғасыр бұрын ұлт-азаттық майданына шығып, бас біріктірді – «Алаш» саяси партиясы құрылды, «Алашорда» үкіметі жасақталды, «Ұлт Кеңесі» сайланды. Қазақ топырағында тұңғыш толыққанды ұлттық мемлекеттің шаңырағын көтеруге ұмтылыс жасалды. Ал осы істі бастап, ұлт, жұрт, ел қамы үшін күрескен батырымыз, қоғам және мемлекет қайраткері, ұлт-азаттық және Алаш қозғалысының жетекшісі, Алашорда автономиялы үкіметінің төрағасы, публицист, ғалым, аудармашы, ұлт мақтанышы – Әлихан Бөкейхановты ерекше атап өтпеске болмас. Бөкейханов 1914 маусымда Мемлекеттік думадағы мұсылман фракциясының ұйымдастыруымен шақырылған Бүкілресейлік мұсылман сьезіне қатысты, мұсылман вракциясы бюросының тұрақты мүшесі болды.1-дүниежүзілік саоғыс жылдары майданның қара алынған қазақ, қырғыз,өзбек, т.б. ел азаматтарына қажет түрлі көмек көрсету ісіне басшылық жасады. Осы мақсатта 1917 жылы 15 ақпанда Минскідегі земство және қала одақтары жанынан ашылған бұратаналар бөлімінің бастығы қызыметін Бөкейханов атқарды. 20 наурызда Уақытша үкіметінің Торғай обл. Комиссары және Түркістан комитетінің мүшесі қызыметіне тағайындалды. Оның жетекшілігімен 1917ж шілдеде 1-жалпықазақ сьезі өткізілді, сондай-ақ , «Алаш» партиясы құрылды.«Ұлт Кеңесін» құрып оның аты «Алашорда» болсын деген шешім қабылдады. 25 орыннан тұрған бұл үкіметтің төрағасы болып көпшілік дауыспен Бөкейхановты сайланды. **«**Әлихан Бөкейханов - XX ғасырдың басындағы қазақ зиялыларының көшбасшысы. Ұлт-азаттық қозғалыстың негізгі тұлғасы. Ол - қозғалыстың міндетін, мақсатын,  стратегиялық, тактикалық күрес құралдарын анықтаған адам»,- дейді тарих ғылымдарының докторы, профессор Мәмбет Қойгелді. Қазақ үшін қабырғасы қайысып, тек тәуелсіздікке ғана емес, ойдың, білімнің, мәдениеттің тәуелсіздігіне ұмтылған тұлғаның ғұмырнамасы осылайша аяқталған. Әлихан Бөкейханов айтқан, әрі істеген істері жетерлік. Сондықтан, көрнекті қоғам және мемлекет қайраткері, Алаш қозғалысының жетекшісі, Алашорда автономиялы үкіметінің төрағасы, публицист, ғалым, аудармашы Әлихан Бөкейханов мұраларын зерделеу болашақ ұрпақтың әрдайым назарында болуы керек. (272 сөз)

**Тапсырма:**

Екі мәтіндегі ақпарат пен өз пікірлеріңізді пайдаланып, **«Ұлт көсемі - Ә.Бөкейхановтың туылғанына 155 жыл!» (көрнекті қоғам және мемлекет қайраткері Әлихан Бөкейхановтың 155 жылдығына)** деген тақырыпқа эссе жазыңыз. Эсседегі сөз көлемі 170-200 сөз болуы қажет.

**7- тапсырма**

**Төменде берілген екі мәтінді оқып, тапсырманы орындаңыз.**

**А мәтіні:** adebiportal.kz сайтынан үзінді.

**Қазақ музыка өнерінің гималайы - Ахмет Жұбанов.**

Қазақ музыка өнерінің ең биік тұлғасы- Ахмет Жұбанов. Танымал композитор, музыкатанушы, дирижер, этнограф, профессор, ҚазССР-нің халық әртісі, өнертану ғылымының докторы, академик. Ахмет қазіргі Ақтөбе облысы Темір ауданында 1906 жылы 29 сәуірде дүниеге келген. Шекті руының Әлімұлы тайпасынан шыққан. 1929 жылы Ленинградтың М.И. Глинка атындағы техникумында (А.А .Этигонның скрипка класы бойынша), консерваторияда (профессор Ф.А. Ниманның гобой класы бойынша, кейіннен музыка тарихы мен теориясы факультетінде) оқыған.1932 жылы Ленинградтағы Актер шеберлігі мектебінің аспинрантурасына түседі.1933 жылы Алматыда ашылған музыкалық драма училищесіне ұстаздық қызметке шақырылады.1930 жылы Ленинградтағы «Рабочий и театр» журналында жарияланған мақаласынан бастап, өмірінің соңына дейін қазақ музыкасының тарихы мен теориясын зерттеумен айналысты. 1936 жылы «Музыка әліппесі» атты тырнақалды кітапшасы жарық көрген. 1934 жылы А. К. Жұбанов алғаш 11 адамнан құралған домбырашылар ансамблі негізінде Қазақ ұлттық халық оркестрін ұйымдастырды. Осы ұжымның тұңғыш дирижері ретінде көптеген халық композиторларының музыка туындыларын оркестрге лайықтап нотаға түсірген.1945-1951 жылдары Алматы консерваториясының ректоры, 1954-1961 жылдары осы консерваториядағы өзі ашқан халық аспаптар кафедрасының меңгерушісі болып, қазақ халық музыкасының тарихынан, дирижерлік өнер менаспаптанудан сабақ берді.Жұбановтың қазақ халқының ән-күй шығармаларының табиғаты мен ерекшелігі, ұлы күйшілер Құрманғазы, Дәулеткерей, Сейтек, Тәттімбет, Қазанғап туралы монографиялық ғылыми -зерттеу еңбектері- қазақ музы касының ғылыми тарихын жасауға қосылған қомақты үлес болды. А. К. Жұбанов қазақ халқының қазіргі заманғы кәсіби музыкасының негізін қалаған аға буын композиторлардың бірі. Ол халық күйлерін оркестрге лайықтап, нотаға түсірді және қазақ музыкасын күрделі аспаптық симфониялық шығармалармен байытты. Олар «Тәжік биі», «Қазақ билері», «Төлеген Тоқтаров», «Ария», «Вокальдік сюитасы», «Абай сюитасы», тағы басқалар. А.Жұбановтың қазақ музыка тарихына сіңірген еңбегі ұшан - теңіз. Композитор ретінде қазақтың музыкалық мәдениетіне өзіндік мелодиялық өрнек қосқан ондаған ән мен күйдің, романстар мен хорлардың, аспаптық симфониялық және вокальдық шығармалардың авторы. А. Жұбановтың композиторлық шығармаларының көрнектілері Л. Хамидимен бірлесіп жазған «Абай» және «Төлеген Тоқтаров» опералары, қызы Ғ. Жұбанова аяқтаған «Құрманғазы» операсы.

(287 сөз)

**Ә мәтіні:** adebiportal.kz сайтынан үзінді.

**Ахмет Жұбанов**

Ахмет Жұбанов республикалық Ғылым Академиясының негізін салушылардың бірі, кейін М.Әуезов атындағы өнер мен әдебиет институтының құрамына енген өнертану секторын ұйымдастырады. Жұбановтың ұйымдастырушылық, шығармашылық, ғылыми, педагогикалық, қоғамдық қызметі Қазақстанның музыка мәдениетінің қалыптасу тарихында тұтас бір кезеңді қамтиды. Ол кәсіби музыкалық білім берудің, музыкалық шығармашылық пен музыкалық ғылымның ірге тасын қалаған және де 1936 жылы «Музыка әліппесі» атты кітабы жарыққа шығады. Академик Жұбановтың есімі қазақ музыка мәдениетінің негізін салушы тұлғалардың басында көш бастап тұрады. Жұбанов жастайынан музыка өнеріне әуестігімен скрипка, домбыра, аспатарында ойнауды үйренеді. Жас кезінде ауылдасы Талым күйшіден, ауыл ағайы Қ. Ашғалиевтен, әкесі Қуаннан, ағасы Құдайбергеннен сабақ алып, музыка өнеріне назар аударады. Жұбанов қазақтың ұлттық өнерін байытуға қосқан үлесі үшін Қазақстан Мемлекеттік сыйлығының лауреаты атағына ие болып, сонымен қатар Ленин орденімен марапатталады. А.Қ. Жұбановтың ғалым, педагог, композитор, орындаушы және ұйымдастырушы ретінде қазақтың музыкалық мәдениетіне сіңірген еңбегі ұлттың мәдени рухани шежіресіндегі ең көрнекті белестердің бірі болып қалады. Ахмет Қуанұлы Жұбановтың қазақ музыка тарихына сіңірген еңбегі ұшан - теңіз. (156 сөз)

**Тапсырма:**

Екі мәтіндегі ақпарат пен өз пікірлеріңізді пайдаланып, **«Әйгілі композитор- Ахмет Жұбанов»** деген тақырыпта эссе жазыңыз. Эсседегі сөз көлемі 170-200 сөз болуы қажет.

**8- тапсырма**

1. **Төменде берілген екі мәтінді оқып, тапсырманы орындаңыз.**

**А мәтіні:** «Аңыз адам» журналынан үзінді.

**Ұлт ұстазы Ахмет Байтұрсын**

Қазақ халқының рухани көсемі, ұлт ұстазы- Ахмет Байтұрсынов. Алаштың біртуар азаматы 1872 жылы 5-қыркүйекте қазіргі Қостанай облысы, Жангелдин ауданындағы Сарытүбе елді мекенінде дүниеге келген.Руы-Арғын, оның ішінде- Үмбетей. Ахмет Байтұрсынов 20 ғасырдың басындағы ұлт-азаттық қозғалысы жетекшілерінің бірі  
қоғам қайраткері, ақын, қазақтың тұңғыш әдебиет теоретигі ,лингвист,аудармашы, түркітанушы, фольклоршы, ағартушы - ғалым, публицист, Алаш-Орда өкіметінің мүшесі...Ахметтің қазақ филология ғылымдарында алатын орны өте үлкен. Алғаш әліпбиді құрастырып жазып, қазақтың емлесін көркем дәлдікпен және толықтай құрамда тапқанының өзі механика саласында жаңа көлік ойлап тапқанмен бірдей деп ойлаймын.

(82 сөз)

**Ә мәтіні:** bilimdiler сайтынан үзінді.

**А. Байтұрсынов шығармашылығы.**

Ахмет Байтұрсынов Орынборда 1895 жылы төрт жылдық мұғалімдер мектебін тәмамдаған.  1895-1909 жыл аралығында Ақтөбе, Қостанай, Қарқаралы уездеріндегі мектептер мен орыс-қазақ училищелерінде мұғалімдік қызмет атқарған. 1909 жылы патша үкіметінің саясатына наразылық білдіргені үшін Семей түрмесіне жабылып, 1910 жылы жер аударылады. 1913 - 18 жылы Орынборда өзінің ең жақын сенімді достары Ә.Бөкейханов, М. Дулатовпен бірігіп және де қазақ зиялыларының қолдауымен, тұңғыш жалпыұлттық «Қазақ» газетін шығарды. 1919 жылы маусымның 24 Қазақ өлкесін басқаратын Әскери-революциялық комитеттің мүшелігіне тағайындалған. 1922-25 жылы Қазақстан Халық ағарту комиссариаты жанындағы ғылыми-әдеби комиссияның төрағасы, Халық ағарту комиссары, Бүкілресейлік ОАК-ның, ҚР ОАК-нің мүшесі, Түркістан Компартиясы ОК-нің органы «Ақ жол» газетінде қызметкер болған. 1928 жылы Алматыда Қазақ мемлекеттік университетінің ашылуына байланысты ректордың шақыруымен осы оқу орнына профессор қызметіне ауысады. 1929 жылы екінші маусымда қырық үш Алаш қозғалысы қайраткерлерімен бірге тұтқынға алынып,

Мәскеудегі Бутырка абақтысына жөнелтіледі.. 1930 жылы төртінші сәуірде ату жазасына кесіледі. Бұл шешім 1931 жылы  қаңтарда он жылға концлагерге ауыстырылады. 1934 жылы  Максим Горькийдің жұбайы Елена Пешкованың көмегімен Байтұрсынов мерзімінен бұрын босатылып, отбасымен Алматыға оралады. Бұл жерде тұрақты жұмысқа қабылданбай, түрлі мекемелерде қысқа мерзімдік қызметтер атқарады. 1937 жылы сегізінші қазанда тағы да қамауға алынып, саяси қуғын-сүргін құрбаны болады. Ахмет Байтұрсынов Алматы қаласында 1938 жылы сегізінші желтоқсанда қаза табады. Байтұрсыновтың - «Қырық мысал» атты алғашқы кітабы 1909 жылы жарық көреді. Бұл кітабы арқылы қалың ұйқыда жатқан қараңғы халыққа жар салып және де олардың ой-санасын оятуға бар күш- жігерін салады. Ахмет әр аудармасыны ң соңында өзінің негізгі ойын білдіріп, айтайын деген түйінді мәселесін елдің сол кездегі тұрмыс-тіршілігіне, психологиясына сай қосып отырған. Ахмет 20 ғасырдың бас кезінде қазақ жастарының рухани көсемі болған. Байтұрсыновтың «Қазақтың бас ақыны» деген көлемді мақаласы - әдебиеттану ғылымындағы алғашқы зерттеу еңбектердің бірі. (269 сөз)

**Тапсырма:**

Екі мәтіндегі ақпарат пен өз пікірлеріңізді пайдаланып **«Әліппенің атасы-Ахмет Байтұрсынов»** деген тақырыптаэссе жазыңыз. Эсседегі сөз көлемі 170-200 сөз болуы қажет.

**9- тапсырма**

**Өзің өмір сүріп жатқан ортада ғаламдық проблемаға айналған мәселелер бар ма?**

**1 мәтін.**Қазақстанда АЭС құру дұрыс па, бұрыс па?

Чернобыль апаты ешкімнің есінен шыға қойған жоқ шығар. Осы апаттан тараған у тек Украина немесе КСРО елдерін ғана емес, бүкіл Кәрі құрлықты қамтыды. Осыдан қорыққан кейбір елдер Чернобыль апатынан кейін АЭС салудан бас тарта бастады. Уран қоры жағынан Қазақстан әлем бойынша екінші орында тұр. Статистикаға қарағанда, еліміздегі уран қоры 629 000 тонна. Бұл бүкіл әлемдегі уранның шамамен 12 пайызын құрайды. Ал уран арзан жолмен электр энергиясын өндірудің таптырмас көзі екені бәрімізге аян. "Неге соны тиімді пайдаланып, елімізде көптеген АЭС-тер салмасқа" деген сауал туындайды. Бірақ 2012 жылғы Фукусима апаты "Қазақстанда АЭС салу қауіпсіз бе?" деген сұрақтың айналасында әлі де іздену керек екендігін тағы да бір дәлелдеді.

Алғашқы атом электр станциясы 1954 жылы КСРО-ның Обнинск қаласында құрылды. Осыдан соң Англия, Франция, АҚШ сияқты алпауыт елдерде АЭС жұмыс істей бастады. 1973 жылы Қазақстандағы Ақтау қаласында алғашқы АЭС құрылды. Бірақ қазір ол тоқтап тұр. 20 жыл бойы халықты электр энергиясы және таза ауыз суымен қамтамасыз еткен АЭС реакторларын қайта іске қосу қарастырылып жатыр. Бұған қатысты шешім осы жылдың соңына дейін шығады.

19 қазан күні Өзбекстан Президенті Шавкат Мирзиёев және Ресей басшысы Владимир Путин Өзбекстан Республикасында алғашқы АЭС құрылыс жобасын жүзеге асыру туралы келісімге келді. Жоба технологиялардың соңғы жетістіктерін негізге ала отырып құрылады деп хабарланды. АЭС-ті құру орны ретінде Науаи мен Бұқара облысы шекарасындағы "Тудакул" белгіленіп алынған болса, кейін Айдаркөл маңы да АЭС құру үшін қолайлы екені айтылды. Жалпы жобаға өзбектер 11 миллиард доллар кетеді деп отыр. Сарапшылар 2025 жылға дейін құрылғанына 40 жыл болатын атом электр станцияларының 70 пайызының жұмысы тоқтатылады дейді. "Bussines Insider"-дің хабарлауына қарағанда, бұл энергия нарығында үлкен бетбұрыс болып, жүз мыңдаған мамандар еңбек етіп жатқан бүтін басты бір ғылымның өмірінің аяқталғанын көрсетеді.

**2-мәтін** АЭС-тің басты пайдасы не?

Оған ғалымдар мынадай себеп айтады: Алдағы 50 жылда адамзат тарихта осы күнге дейін қолданған энергиядан да көп қуат көзін талап етеді. Бұл барлық технологияның электр қуатымен жұмыс істеуге көшуіне байланысты болып отыр екен. Оған қазірдің өзінде елімізге жетіп жатқан электр көліктерін мысалға келтірсек жеткілікті. Ресейдегі 10 АЭС-тің бірінде қызмет ететін ғалым Руслан Алыев сұхбаттарының бірінде энергия алудың осы жолын экологиялық ең таза әрі қауіпсіз деп атайды.

"Бұл қате десеңіз, біздің АЭС территориясындағы қояндар мен түлкілерді, ұшып жүрген шағала жайлы не дейсіздер?", - дейді Алыев. Осылайша ғалым атом электр станцияларындағы жағдайды авиациядағы жағдаймен салыстырады: болып жатқан апаттар жайлы барлығы естиді, дегенмен күнделікті көптеген рейс ұшырылады. Сонда да ұшақ ең қауіпсіз көлік түрі болып саналады. Дегенмен кейбір елдерде осы мәселеге қатысты қорқыныш әлі бар. Мысалы, Чернобыльде болған жағдайдан кейін Италия Атом электр станциясы құрылысына тыйым салған. Ал Фукусима апатынан кейін Жапония елдегі көптеген станцияның жұмысын тоқтатты. Германия да атомнан бас тартты. Ал бірақ Ресей, Қытай, Франция, АҚШ елдері әлі күнге дейін Атом электр станцияларының құрылысын жалғастырып, оларды пайдалануға беріп жатыр. Ал Ұлыбританияда жаңа 20 энергетикалық блок салу жоспарланған, осылайша бұл ел жаппай электр мобильге көшу мәселесін қолға алып отыр. Ал "Байтақ Болашақ" экологиялық альянсының төрағасы Азаматхан Әміртайдың айтуынша, біздің ел атом электр станциясын салуға дайын емес. Оған эколог мамандардың жоқтығын себеп дейді. "Менің ойымнша, АЭС салуға қауқарымыз әзірше жетпейді. Бұл мәселені барлық қаупін және мүмкіндіктерін анықтап қана қолға алу керек", - дейді Азаматхан Әміртай.

**Тапсырма:«Қазақстанда атом электр станциясын салудан бас тартқан дұрыс па?» тақырыбында эссе жазыңыз.**

**10- тапсырма**

**2** **Жаһандану дегеніміз - жаһанданудың және оның салдарының артықшылығы мен кемшіліктері.**

Бұл үдерістің бастауы - экономиканың дамуы. Кез-келген жалғыз мемлекет жабық жүйе болып табылмайды: еркін сауда, капитал ағыны, салық және баж салықтары. Осы негізде мемлекеттердің ұлттық егемендігін бұзатын бірыңғай желілік нарықтық экономика қалыптасады. Нәтижесінде экономикалық, саяси және мәдени салаларды біріктіретін елдердің әлемдік интеграциясы бар. Жаһандану тұжырымдамасы барлық кедергілер мен шекаралардың біртіндеп жойылуына және бірыңғай қоғамды құруға байланысты.

Ең алдымен, экономикалық сипатта болғандықтан, әлемдегі ең ірі компаниялар мен жаһандық монополиялардың өкілдері бірыңғай қоғам идеясы үшін күресуде. Олар еңбек заңнамасын жеңілдетуді қалайды, бұл еңбек нарығының неғұрлым икемділігімен талап етіледі. Бұған қоса, олар мемлекет тарапынан бақылауды төмендетуге және тіпті билікті өздері басқаруға тырысады. Жаһанданудың мәні кедергісіз бірыңғай нарықты құру болып табылады, біртұтас әлемдік тоталитарлық үкімет бұл дүниенің күші барлығын басқаратын орталық болып табылады.

Әлемнің саясаткерлері мен ғалымдары осы үдерістің адамдардың өміріндегі рөлі туралы пікір алысуда. Бірақ жаһанданудың оң және теріс аспектілерін жоққа шығара алмаймыз. Иә, ол халықаралық бәсекелестікті қалыптастырды, бұл компанияға өз өнімдерінің сапасын жақсартуға, техникалық прогресті жеделдететін қазіргі заманғы технологияларды енгізуге мәжбүр етеді. Бірақ трансұлттық компаниялар мемлекетті қысымға ұшыратып, өз азаматтарының пайдасын максималды пайда табу үшін мәжбүр етеді, бірақ бәрі олигархтардың қолында тұр, ал қарапайым азаматтар тек кедей болады.

Жаһанданудың кемшіліктері Өнеркәсіптің бұзылуы, жұмыссыздықтың өсуі, кедейлік. Және жаһандану біркелкі бөлінбегендіктен, күшті компаниялардың үлкен артықшылықтары бар, ал бәсекелестік бәсекелестікті жоғалтады, қажет болмай қалады. Жаһанданудың теріс салдары қоршаған ортаның нашарлауында жатыр. Әлем апаттың шетінде тұр: сирек кездесетін жануарлар, ауа-райының жылуы, ауаның бітелуі және т.б.

Бұл үдерістің қолдаушылары оны басқаруға болмайды және табиғи сипатқа ие екендігін дәлелдейді, бірақ ақшалай жүйені реформалау үшін ақылға қонымды протекционистік саясат жүргізетін болсақ, оның жағымсыз салдарын азайтуға және беделін арттыруға болады. Әлемдік экономиканың теріс әсерінен қорғалған ұлттық немесе аймақтық «еркін сауда аймақтары» қалыптастыру қажет.

Қазіргі әлемнің жаһандануы бүкіл әлемде ұлттық мәдениеттің белгілі бір түрлерін кеңінен тарқатады, бірақ сарапшылар кейбір елдерде ұлттық құндылықтар жоғалтылып қана қоймай, қайта жандандырылуда деп санайды. Тіпті бүкіл әлемге тараған McDonald's дүниежүзілік желісі жергілікті халықтың тамақтану әдеттерін ескереді және жергілікті әдет-ғұрыптар мен преференцияларға сәйкес тағамдарды ұсынады.

**Тапсырма:** Мәтіндегі ақпаратпен өз пікірлеріңізді пайдаланып, «Жаһанданудың артықшылығы мен кемшілігі» деген тақырыпта эссе жазыңыз. Эсседегі сөз көлемі 170-200 сөз болуы қажет.

**11- тапсырма**

**3. «Отбасы құндылығын насихаттаудың ұлт болашағына әсері бар ма?»**

Отбасы – адам баласының алтын діңгегі. Өйткені адам ең алғаш шыр етіп дүниеге келген сәтінен бастап, осында ер жетіп, отбасының тәрбиесін алады. Сондықтан да отбасы – адамзаттың аса қажетті, әрі қасиетті алтын мектебі. Отбасының адамзат ұрпағына деген ықпалы мен әсер күшін өмірдегі басқа еш нәрсенің күшімен салыстыруға болмайтындай. Өйткені ата-ананың балаға деген тәрбиесінің орнын еш нәрсе толтыра алар емес. «Ел болам десең, бесігіңді түзе» – деген нақыл сөз отбасы тәрбиесінің маңызын айқындатып тұр емес пе? Отбасы мүшелерінің жас шамасы әр түрлі болса да, олардың арасында бір-бірімен рухани жақындығы, мақсат ынтымақтастығы бар.  
Атақты қазақ ақыны Қасым Аманжолов өзінің жарына арнаған бір өлеңінде:  
Отбасы - шағын мемлекет, Мен – президент, сен – премьер дегені бар. Шынында, отбасы – ол да бір шағын мемлекет. Әр мемлекеттің өзіне тән өндірісі мен өнім бөлісі, сыртқы және ішкі саясаты, кіріс-шығыс бюджеті, қастерлеп ұстанатын рәміздері, т.б. болатыны сияқты, әр отбасы болмыс-тіршілігінің де соған ұқсас жақтары бар, оның жаратылысы да басшылық пен қосшылықты қажет етеді. Сондықтан отбасының құрылымына зор маңыз беріліп, мәнін  қорғаған, отбасының ар-намысын сақтауға, сырын шашпауға, мүшелерін бір-біріне қатысты адалдыққа тәрбиелеген. «Отан отбасынан басталады» деген сөздің мәнісі де осында.  
 Ата-ана өз отбасын нығайта отырып, сонымен бірге оның балағатқа толған мүшелерін үй болуға, өз шаңырағын көтеруге әзірлеуі басты әрі өте жауапты міндет болып саналады. Жас отаудың түтіні  түзу шығып, махаббат пен тату-тәттілік, береке-бірлік орын тепкен жылы ұяға айналуы, босағасы берік, болашағы нұрлы болуы көбіне-көп жас жұбайлардың үлкен үйде алған тәрбиесі, көрген өнегесіне байланысты.  «Ұяда не көрсең, ұшқанда, соны ілерсің», «Анасына қарап, қызын ал», — деп, халық бәрін бастан кешіп, сынақтан өткізгендіктен айтқан.    Адалдық пен мейірімділік, жауапкершілік пен кешірімділік те отбасында шын ықылас-пейілменен баланың көкірегінде орын тебеді. Қазақ отбасында әуелі әке, содан кейін шеше, бұлар – жанұя мектебінің ұстаздары болады. Әке мен шешенің баласына қоятын ең бірінші басты талап-тілектері – баланың «әдепті бала» болып өсуі.

    Сондықтан қазақ жанұясы әрдайым: «Әдепті бол, тәрбиесіздік етпе, көргенсіз болма» деген сияқты сөздерді балаларының құлағына құйып өсірген.  
    Қазақ отбасында өз баласын мейірімділікке, имандылыққа баулып өсірген. Үнемі жанұясында осылай тәрбие көрген бала ақырында, өздігінен тіл алғыш, адал, тиянақты, ұқыпты болып шыға келеді.! Сайып келгенде, қоғамда әдеп-инабат өлшемдерінің терең тамырланып, кең жайылуында отбасының маңызы орасан зор. Әрбір ұяның қос тіреуі – ерлі-зайыптылар өздеріне қатысты әдеп-адамгершілік талаптарын, құқықтары мен міндеттерін мүлтіксіз орындаса, бүкіл қоғамда, елде бейбіт те берекелі тұрмысқа негіз қаланбақ, демек, ұрпақтарына құтты қоныс, жайлы болашақ қамтамасыз етілмек!

**Тапсырма:Мәтіндегі ақпаратпен өз пікірлеріңізді пайдаланып, «Отбасы құндылығын насихаттаудың ұлт болашағына әсері бар ма?»» деген тақырыпта аргументтік эссе жазыңыз. Эсседегі сөз көлемі 170-200 сөз болуы қажет.**

**12- тапсырма**

**4. «Адамзат баласы құндылыққа мүдделі әрі мұқтаж» тұжырымына қатысты көзқарасың қандай?**

Құндылық – бұл қандай да бір нәрсенің мәнділігі, маңыздылығы, қалаулылығы, пайдалылығы және қымбаттығы. Ол әлдекімнің бағалылығын, объективті болмысты және сонымен бір мезетте оның әлдекім үшін құндылығын, яғни субъективті бағалауды білдіреді [1]. Дүние құндылыққа толы – материалды, табиғи, көркем және адами құндылықтар. Бір нәрсені екіншісінен артық көру жалпы тірі табиғатқа тән. Осы орайда, құндылықтың адамға тән екендігін баса айту қажет, өйткені барлық жаратылыстың ішінде адам ғана табиғи және мәдени туындыларды, идеялар мен амал-әрекеттерді, жалпы басқа адам мен қоғамды, сондай-ақ өзін-өзі бағалауға қабілетті. Адам құндылықтарға мүдделі әрі мұқтаж болып табылады. Олар құндылықтар, дін, тіл, әдет-ғұрыптар және қоғамдық институттар сияқты ұғымдарды пайдалана отырып, өздерін анықтайды.

Әр этнос өз алдындағы мәселелерді өзіндік бір түрлі әдіспен шешіп отырады. Мәселен, бір мәдениетте ақшаға деген құштарлық басым болуы, келесісінде – мәңгілік өмірге деген құмарлық үстем келуі мүмкін. Сонымен қатар, кез келген мәдениетте мінез-құлық пен ақыл-ой, рух пен білім өмір тәжірибесі нәтижесінде қалыптасады, ал мінез-құлық пен рух халықтың өн бойында еншілеп жатады. Себебі, халықтың мінез-құлқы дәстүрге келіп ұласады, дәстүр адам болмысының әлеуметтік мәдени және ұлттық тарихи субстанциясын құрайды.

Құндылық ұмтылыстар мен мақсаттардың, абсолюттік мағынасында болмыстың мәні болып табылады. Ал жоғары рухани құндылықтар: махаббат, жақсылық, өмір мәні, ақиқат, еркіндік, сұлулық, адамның өзіндік құндылығы, лайықты өмір сүру, жалпы адамгершілік және т.б. Ұлттық  құндылықтар: ұлттың тілі, ділі, діні, салт-дәстүрі, әдеп-ғұрпы, тарихы, мәдениеті, өнері, әдебиеті, музыкасы, ата мұрасы және т.б. Осы құндылықтардың мәні не, маңызы қандай, мақсаты неде дегенге келетін болсақ, құндылықтардың әрқайсысы адам баласының өмірлік ұстанымына тікелей әсер-ықпал етіп, жеке тұлғаның бағыттылығын, оның сенімдерін, дүниеге көзқарасын, идеалдарын, ұмтылыстарын, өмір  сүру түрін еркін таңдай алуын өз бетінше іске асырып, жеке тұлғаның әлеуетін барынша ашуға мүмкіндік береді [2]. Осы орайда қазіргі  жастардың дамуын, олардың құндылықтарға деген көзқарасын зерттеудің көптеген жолдары бар, сондай-ақ, өз кезегінде «жастар» ұғымының маңыздылығының анықтамасы да сан  алуан болып келеді

«Тәрбиесіз қоғам, қоғамсыз тәрбие өмір сүрмейді» деген заңдылыққа сүйене келе, өскелең ұрпақтың бойына қоғам талабына сай құндылықтарды қалыптастыру процесі қоғам мен тәрбиенің өзара байланысын нығайтады.

Себебі жастар – ел болашағы.

**Әдебиеттер.**

С.Г. Канатбековна. Құндылықтар философиясы. Адамгершілік бастаулары. [Электрондық ресурс]. -URL: [http://www.tpkelbook.com](http://www.tpkelbook.com/)

Жастар мәдениетінің ұлттық құндылықтары және оны дамыту бағыттары. [Электронная

**Тапсырма:** «Адамзат баласы құндылыққа мүдделі әрі мұқтаж» тұжырымына қатысты көзқарасың қандай?170-200 сөзден тұратын аргументті эссе жазыңыз

**13- тапсырма**

Халқымыздың ұлы перзенті, қазақ жерінде оқу-ағарту ісін жүзеге асырған зиялылар көшбасшысы, тұңғыш халық ағартушысы, ұлт тарихында аты мәңгі өшпейтін кемел тұлға – Ыбырай Алтынсарин.

Ыбырай жас ұрпақты тәрбиелеуге бағытталған жаңа ғылымның іргетасын қалады. Шығармаларында өз заманының шындығын жан-жақты бейнелеп, дәуірдің озық идеяларын насихаттау, ел билеуші шенеуніктерінің әділетсіздігін сынау арқылы Ыбырай өмірді реалистікпен суреттеу деңгейіне көтерді. Оның реализмнің ағартушылық сыншылдық сипаты педагог-жазушының бүкіл шығармашылық еңбегімен, көзқарасымен байланысты туды.

Ыбырайдың әдебиет саласындағы негізгі еңбегі балаларға арналған. Ол өз шығармаларында да, аудармаларында да қазақтың ауыз әдебиетінен алынған үлгілерін де балалардың ой-санасына, ұғымына лайықтап жазды. Шығарманың баланы қызықтыратын оқиғалы болуын, қысқа, тартымды жазылуын қадағалады. Мазмұны жағынан әдебиеттің бала тәрбиесіне тікелей өнеге болатын жағын ескерді. Мұның бәрі Ыбырай Алтынсаринді қазақ балалар әдебиетінің негізін салушы деп айтуға мүмкіндік береді.

«Қазақ хрестоматиясына» кірген әңгіме-новеллаларында Ыбырай жастарды еңбекті сүюге, оқу-өнерге ұмтылуға, Отанын, елін сүйетін патриоттық сезімге, талапты, жігерлі, кішіпейіл болуға үндейді. Жалқаулықты, қиянат жасауды, надандықты сынап, жас ұрпақты ондай әдеттерден аулақ болуға шақырады. Еңбекті сүю және қадірлеу – Ыбырай әңгімелерінің негізгі тақырыбы.

«Атымтай жомарт» әңгімесінде жазушы халық арасындағы Атымтай жомарт туралы аңыздарға жаңаша мазмұн беріп, өзінше қорытады. Атымтайды ол еңбек адамының үлгісі етіп көрсетеді. Еш нәрсеге мұқтаждығы жоқ Атымтай ылғи жұмыс істейді. «Күн сайын өз бейнетімен тапқан пұлға нан сатып алып жесем, бойыма сол нәр болып тарайды. Еңбекпен табылған дәмнің тәттілігі өзгеше болады» ,- дейді.

1. Мәтіндегі ақпарат пен өз пікірлеріңізді пайдаланып, **«Ы.Алтынсарин әңгімелері – тәрбиенің қайнар көзі»** екендігін дәлелдеп жазыңыз.Эсседегі сөз көлемі 170-200 сөз болуы қажет.

**14- тапсырма**

**1-мәтін**

Ыбырай Алтынсарин (шын аты — Ибраһим, 1841—1889) — қазақтың аса көрнекті ағартушы-педагогы, жазушы, этнограф, фольклоршы, қоғам қайраткері Ыбырай Алтынсарин қазақтың ағартушылық тарихында және ұлттық мектебінің қалыптасуында терең із қалдырды.   
 Ол 1841 жылы қазіргі Қостанай облысының аумағында дүниеге келген. Әкесінен ерте айырылған ол атасының - белгілі би және старшын Балқожа Жаңбыршиннің қолында тәрбиеленді. Ыбырай бала кезінен бастап білімге және өз бетінше оқып білуге бейім екенін байқатты. Көп оқыды, Ресей қоғамының білімді адамдарымен жиі араласып тұрды. Орынборда оқып жүрген кезінде шығыстанушы ғалым В.В Григорьевпен жақын танысып алды. Ол өзінің бай кітапханасымен Ыбырай Алтынсариннің еркін пайдалануына рұқсат етті. Білімге құштар жас бос уақытының бәрін де сол кітапханада өткізді. Білген үстіне біле түссем деген құмарлық пен өз халқыма неғұрлым көбірек пайда келтірсем деген абзал арманға ұмтылыс жас Ыбырайдың өмірлік кредосына айналды. Өзінің мінез-құлқы жағынан қарапайым әрі еңбексүйгіш еді, көп оқыды, өзге халықтардың қол жеткен табыстарын неғұрлым көбірек біле түссем деп армандады. Алған білімін өз халқының пайдысына асыруға талпынды.  
  
  
<https://adebiportal.kz/kz/authors/view/1166>

2-мәтін

Əнуар ДЕРБІСƏЛИН

Ыбырай Алтынсарин

Үміт еткен көзімнің нұры балам,

Жаныңа жəрдем берсін һақ тағалам!

Балғожа би.

...Ыбырай 1860 жылдың жазынан бастап ізденген, ұмтылған ұстаздық, ағартушылық қызметіне көптеген рухани, моральдық, материалдық қиындықтар мен кесір-кедергілерді бастан өткізіп, 1864 жылдың қаңтар айында, арада үш жарым жыл қымбат уақыт өткеннен кейін ғана қолы жетеді, 8 қаңтарда армандай күткен мектебі салтанатты жағдайда ашылады. Мектептің ашылуына бүкіл Орта орданың ірі билеушілері, бекініс əкімдері, чиновниктер мен офицерлер, өзге де кішігірім ұлықтар, не бəрі 200-дей адам шақыртылып, оларға

қонағасы беріледі, қыстың іші болса да, қазақ дəстүрі бойынша ат жарысы, балуан күресі, жамбы ату сияқты ойын-сауықтар ұйымдастырылады. Бұған орда басшылары риза боп тарайды. Ыбырайдың елден ерек іскерлігі мен ұқыптылығы, табандылығы, өз ісін жете білетіні жəне үлкен ұйымдастырушылық қабілетінің арқасында Орынбор бекінісіндегі мектеп ісі бірден дұрыс жолға қойылып, өзінің жақсы нəтижесін бере бастайды.

Екі мәтіндегі ақпарат пен өз пікірлеріңізді пайдаланып**, Қазақтың тұңғыш ұстазы (Қазақтың педагог- ағартушысы, жазушы, фольклоршы, қоғам қайраткері, ғалым-этнограф Ыбырай Алтынсариннің туғанына 180 жыл толуына)**деген тақырыпқа эссе жазыңыз. Эсседегі сөз көлемі 170-200 сөз болуы қажет.

**15 –тапсырма**

1-мәтін

Әйел, ана, арулар тақырыбына арналған Ғабит Мүсірепов шығармаларының ішіндегі ең көлемдісі де, көрнектісі де – «Ұлпан» романы. Өзінің бар ерекшелігімен, көркемдік бітімімен, романда көрінетін Ұлпан тек қана жазушының өз шығармашылығы емес, бүкіл қазақ әдебиетіндегі оқшау тұрған әдеби бейне.

Жеті мың бетке жуық қолжазба, жазу кітапшаларын қалдырған Леонардо да Винчиге еліктеген қазақтың сөз зергері Ғабит Мүсірепов қойын дәптеріне "Менің Джокондам – Ұлпан" деп жазған екен. Сондай-ақ қаламгер "Тұтқын қыз" атты кітабында былай дейді: "Ұлы суретшімен жарысқа түстім десем, оным барып тұрған астамшылық болар еді. Мен онша ақымақ болмасам керек. Әрбір жазушының ойында әр кезде өзімен бірге жасасып, толыға түскен бейнелері болу керек. Менің ойымда Ұлпан 40 жыл бірге жасасып жүрді. Мен ол бейнені әр қырынан көрсетуге тырыстым – ойы, сезімі, сырт суреті, жас кезі, есейген кезі, мінезі, мейірімі т.б. Джоконда да маған мұңайыс пен жымию сиқыры сияқты елестейді. Мен сиқырға бара алмадым, кәдулігі тірі әйел бейнесін жасамақ болдым. Горькийдің бағытын ұстадым. Ұлпанда романтизм бар деп те ойлаймын. Орыс сыншылары Ұлпан бейнесінде аңыз бар десті. Мен жоқ деймін. Ұлпаннан бірнеше ғасыр бұрын өткен Абай, Қарқабат, Ақкелің, Домалақ ене, тағы басқа да рулы елге ұран болған әйелдеріміз болған ғой!" деп жазады.

Расымен, халқымызда дәстүрлі мәдениеттің бесігін тербетіп, әйелдіктен даналыққа, отбасы, ошақ қасы тірлігінен рулы елдің қамын жейтін ел анасы деңгейіне көтеріле білген аналарымыз бен апаларымыз, қолға қару алып жауға шапқан қазақ қыздары көп. Мәселен, Төле бидің келіні Данагүлді, Шыңғыстың анасы Айғанымды бүкіл қазақ елі пір тұтқан. ХІХ ғасырда өмір сүрген Ұлпан да тарихи кейіпкер ғана болып қоймай, осындай аналарымыздың жиынтық образы ретінде алынып отыр деуге болады. Жазушы шығармасының соңында, "Ұлпанды" ауыл ақсақалдарының аузынан естіген шынайы оқиғаларға сүйеніп жазғанын және осы еңбегін Ұлпан секілді абыз аналардың құрметіне арнағанын ашық жазады. Романда Ұлпан "Есеней, екеуміздің арамызда ең кемі қырық жылдық айырма бар. Осыны ойландың ба?",-дейді. Ердің құны, нардың бұлы болса да мал-жанды аямауға бел байлаған Есеней: «Қырық жыл болса қайтейін? Қырыққа келгенде біздің елдің Есенейі сен боласың. Оған дейін сен менің Есенейім бола тұр... Мен саған сұлу деп, жас деп қызықтым ба, болмаса Есенейдің орнына Есеней болатын адам деп қызықтым ба? Оны өзім де біле бермеймін. Әйтеуір осы түннен бастап, менің Есенейім сенсің»,-деп кесіп жауап береді. Жазушы тағы бірде «Есеней қатал еді, озбыр еді. Енді оның жан-жүрегін жібіткен Ұлпан болды» деген сөздерді айтып кетеді.

Ақпарат дереккөзі: <https://massaget.kz/layfstayl/debiet/kkzhiek/17485/>

2-мәтін

Қазақ әдебиетінің классик жазушысы Ғабит Мүсі­репов «Ұлпан» атты романында қазақ әйе­лінің әншейін қиялдан тумаған, жал­ған дәріптелмеген, өмірде нақты про­то­типі бар көркем бейнесін жасады.

Отбасы институты, ер мен әйелдің арасындағы табиғи үйлесім бұзылуы салдарынан Батыс қазір ерекше зардап шегіп отыр. Орыс топырағында да некебұзарлық, ажырасу қасіреті бар екенін классик жазушы Лев Толстой «Анна Каре­ни­на» атты қос томдық романында терең ашып көрсетті.

Ғабит Мүсірепов «Ұлпан» атты жи­нақы романында алдына мұндай мақ­сатты қойған жоқ. Ұлпан ерден безген, сүйіспеншіліктің оты­на күйіп, басқа ерді сүйгені үшін қарекет қылған, ұябұзар әйел емес.

 Керісінше, «Ерді кебенек ішінде таны» дейтін халық даналығынан туған дарқан мінез, нағыз ерді ардақтау арқылы елдіктің іргесін бекіткен, халқының ризық-бере­кесін қарақан басының бақытынан артық санаған өте ақылды, дана, дегдар әйел болуымен баурайды. «Алтын бас­ты әйелден бақыр бас­ты еркек артық», «Байтал шауып бәйге алмас» деп қарайтын елде Ұлпан сияқты қайратты жанның болмысы бағалана бермейді.

Керей ішінде Сибан руының бас көтерер адамы, биі Есенейге Ұл­пан қыз қапалақтаған қар астында ұшы­расады. Есеней еркекшора киінген, батыл сөйлескен Ұлпанның қыз екенін байқамай қалады. Оның қыз екенін Есенейге дереу айта қалып, жүрегіне шоқ түсіріп жіберген «түркпен» Мүсіреп: «Ие, қыз!.. «Міне, айыбым!» дегенде көз құйрығымен өзіңді бір шарпып өткенде неғып байқамадың?» дейді. Жазушы «шарпып» деген сөзді текке қолданып тұрған жоқ. Махаббат оты демде тұтанғанының тұспалы.

Ақпарат дереккөзі: https://massaget.kz/layfstayl/debiet/kkzhiek/17485/

Екі мәтіндегі ақпарат пен өз пікірлеріңізді пайдаланып**,** Ғ.Мүсіреповтің «Ұлпан» романындағы әйелдер бейнесін заманауи тұрғыда салыстырып, «Мен қазақ әйеліне қайран қалам» тақырыбында 150-170 сөзден тұратын шағын эссе жазыңыз.

«Құлагер – еркіндікке ұмтылған қазақ елінің символы»

**Пайдаланылған әдебиеттер:**

1. Адамбаев Б. Шешендік сөздер. Алматы, 1992.
2. Адамбаева Г.М. Тіл мәдениеті. Ақтау, 2011
3. Қосымова Г. Қазақ шешендік өнерінің негіздері. Алматы, 2003
4. Қосымова Г. Қазақ шешендік өнерінің негіздері және тілдік танымы. Алматы, 2005
5. Қосымова Г. Қазақ тілі. Шешендік өнер, 11-сынып. Алматы, 2007
6. «Уикипедия» ашық энциклопедиясы
7. Әдістемелік нұсқаулық, ҰТО, 2023ж
8. **Эссе жазуға қойылатын талаптар /**[**https://allrefrs.ru/4-33897.html**](https://allrefrs.ru/4-33897.html)